text:
KRALENDIJK – Awe empleadonan di brantwer, a entregá un karta na e Komandante General Interino di BKCN, Albert Gieling. Den e karta tin skirbi entre otro e malkontentu di e trahadónan. “Desde awe, nos, empleadonan di Brandweer Hulanda Karibense, no tin konfiansa mas den bo persona komo Komandante General Interino.
Ta eksistí un desepshon i insatisfakshon grandi entre e empleadonan, spesialmente pa e forma kon a hinka e ‘O&F-rapport’ den otro. Ta konosí (investigashon a mustra), ku e situashon laboral na Brandweer Hulanda Karibense ta leu for di ta ideal i ku un rebalorashon di e puestonan ta i tabata nesesario pa mehorá, salbaguardiá e posishon legal di e empleadonan. Ta uza e ’O&F-rapport’ robes, komo base pa bini ku un plan di reorganisashon. Ta bin aserka ku, durante preparashon di e ‘O&F rapport’, a hasi kambionan sin notifiká e Hunta di Partisipashon (Participatie Raad: PR).
E Hunta di Partisipashon di Brantwer a duna un konseho negativo pa e ‘O&F rapport’ i bo persona a informá nos ku, komo konsekuensia, e reorganisashon, esta, rebalorashon di puestonan, no ta sigui mas. Sinembargo, e rapòrt (inkluso e konseho negativo di Hunta di Partisipashon) mester a bai pa sindikatonan, di Sector Overleg Hulanda Karibense.
Nos ta kere ku asta sin reorganisashon, e rebalorashon (ku ya a tuma lugá) por ta òf mester ta motibu pa konsekuensianan positivo pa posishon hurídiko si resultá ku e
rebalorashon ta duna un skal di salario mas haltu, komo resultado di tareanan adishonal.
Nos ta lamentá ku bo persona ta uza argumentunan robes pa no implementá subida di skal di salario di e empleadonan komo resultado di e (re) balorashon di e puestonan. Nos ta haña ku bo persona a informá nos di manera engañoso i no por hasi nada otro sino retirá nos konfiansa den bo persona. E karta aki ta firma pa empleadonan di BKCN i kopia ta bai pa:
– Miembronan di Tweede Kamer – Sr. Jan Helmond, direktor di RCN, Presidente di Sector Overleg Hulanda Karibense, Sindikatonan ACOM i STrAF i Prensa
E ’O&F-rapport’ ta duna informashon riba kon e organisashon nobo ta bai operá, kua ta e konsekuensianan pa e empleadonan i kon lo atendé ku e konsekuensianan. E ‘O&F-rapport’ ta e base pa e Hunta di Partisipashon duna su konseho riba reorganisashon di e empresa.


c: text/html

text:
SURINAME — E skol di Taekwondo, Olympia Taekwondo Association resientemente (10-06-2017) a partisipá na un kompetensia internashonal ku a tuma lugá na Sürnam. Na e kompetensia titulá Sürnam open, a partisipá diferente pais manera Aruba, France Guyana, Brazil, Trinidat, Curaçao naturalmente Sürnam.
Den e biahe deportivo aki e skol di Taekwondo, Olympia Taekwando Association, a partisipá ku un selekshon di 3 atleta i tabata tin peleanan hopi fuerte. E selekshon di Curaçao a sa di bin Curaçao bèk ku 3 bròns. E atletanan ta : 1. Bròns -Nasser Lahham, 2. Bròns -Harif Roojeri 3. Bròns -Thaveon Donker. I tambe Olympia Taekwondo Association a haña un plakat di a partisipá na Sürnam open pa 10 aña konsekutivo.
Olympia Taekwondo Association kier a gradisí tur e mayornan ku a hasié biahe di Sürnam posibel pa e atleta nan.
E direktiva di OTA lo sigui traha hopi duru riba fondo nan di manera ku nos atletanan por sigui desaroyá den bida i e deporte di taekwondo. Punto nan ku nos ta traha riba dje ta desaroyo personal, disiplina, konfiansa propio, ekilibrio/balansa i spiritu indominabel di manera ku e atleta lo por profilá bon tantu na skol, deporte i den bida en general.
OTA ta hopi kontentu ku Sa-bum-nim (entrenadó) GilsonLourens ku a sa di hasi un bon trabou ku nos atletanan por a bini kas bèk ku un bon resultado.
Keda pendiente pa mas di Olympia Taekwondo assocation ku lo sigui traha pa futuro di su atletanan.

robotstxt: allowed

filter: keep


text:
WILLEMSTAD – Tin speransa pa Koraal Specht. Sinku aňa despues di morto di Helmin Wiels, por nota un kambio. Despues di proyektonan pa saka e bario for di su isolashon, e situashon a kuminsá drecha. No ta reina miedu mas.
Mileeny Valentijn (16) ta biba na Koraal Specht i ta den klas 2 di Amador Nita VSBO. E hóben ta kontentu ku tin mas aktividat sosial den e bario i ku e por sinti su mes mas liber. “Ta e habitantenan mes mester koperá pa nos tin un mihó bario.”
Algun di e sospechosonan ligá ku asesinato di Helmin Wiels ta biba den Koraal Specht. Ademas ta reina e impreshon ku kriminalidat den e bario ta motibu pa evitá trafikashon einan. E habitantenan mes no tabatin kontakto ku otro, bisiñanan no ta papia ku otro miéntras ku e muchanan tabata keda será den kas.
Sentro di Dama (SEDA) ta yuda e bario sali for di isolashon. E organisashon di hende muhé ta organisá programanan ku ta subi outoestima i seguridat dje habitantenan.
Ultimo dos aňa SEDA a organisá tambe e proyekto ‘Flor di Hubentut’, prinsipalmente pa e hóbennan.
Riba bon kaminda
E proyekto a bira posibel ku koperashon di profesor Yvonne Sliep, sikólogo i dosente na Universidat Kwazulu Natal di Sur Afrika. Sliep ta entrenadó di e metodologia di ‘Life Story’.
E programa a yuda bario di Koraal Specht bira un mihó bario? Segun Yvonne Sliep tin vários motibu pa asumí ku Koraal Specht i su hendenan ta riba bon kaminda.
Resientemente SEDA a re-evaluá e programa den e Sentro di Bario di Koraal Specht. Segun Mirtha Leetz-Cijntje, e habitantenan a skirbi hopi historia di éksito. Entre otro nan a pidi mas aktividat sosial i tambe un sentro di bario.
Mirtha Leetz-Cijntje ta konta di e proyekto
Algun luna pasá e sentro di bario nobo a bira realidat. Mayornan ku yu hóben a pidi pa nan yunan por sigui studia, loke ku tambe a bira posibel den vários kaso.


text:
Protected: Material Kumbre 2021
There is no excerpt because this is a protected post.
III Kumbre di Liderasgo 2021
Nos Kumbre di Liderazgo 2021 lo ta online di djebièrnè 23 te ku djamars 27 di yüli. Lo tin dos tayer pa skohe e biaha
Despedida dr. Brinkman
Ku tristesa nos a tuma nota ku dia 20 di yanüari 2020 dr. Bert Brinkman a fayesé den Señor. Dr. Brinkman tabata yu di ps.
Kongreso Mundial Posponé pa di Dos Bia
Djamars 12 di yanüari 2021 hunta direktiva di Iglesia mundial a disidí pa posponé e kongreso mundial di Konferensia General pa di dos bia. E
Inmunisashon
Iglesia Atventista di Shete Dia ta pone énfasis fuerte riba salubridat i bienestar. E énfasis riba salubridat atventista ta basá riba revelashon bíbliko, eskritonan inspirá
Fecha Nobo Reunion Konstituyente
Den su reunion di hunta direktiva di fin di aña, Union Karibe Hulandes, a tuma e desishon pa konvoká e reunion di konstituyente (seshon di
E Poder di Speransa
Speransa ta e rekurso ku ta sostené e kurason humano na e momentunan di mas difísil. Ta pa e rason aki ku nos ta invitá
Ofrenda Di Gratitut 2020
Nos ke yama Dios danki pa e kresementu notabel di entrega di Ofrenda di Gratitut na Aruba, Boneiru i Kòrsou. E oumento por ta indikashon


text:
Showing all 8 results
Mi mes ta disidí!$ 0,00 O.B Excl.
Fls 0.00
David Parker
E buki akí ta trata kòntròl propio. Kòntròl propio, den un sentido general, ta un skohensia. Ora mucha mes por skohe, nan ta bira responsabel pa nan propio komportashon, enbes di laga otro hende bisa nan kon komportá. Ora empoderá mucha pa skohe na un manera kontrolá i nan kuminsá praktiká esaki, nan ta bai ripará ki efekto positivo esaki tin riba kon otro hende ta mira nan. I loke ta importante: kon nan ta mira nan mes.
Un manera di usa e buki akí ta pa yuda mucha bira konsiente di e skohensianan ku nan ta hasi kaba tur dia. Despues, mustra nan kon nan por hasi skohensia propio pagando nan disidí pa nan mes!
Mi por koperá!$ 0,00 O.B Excl.
Fls 0.00
David Parker
E buki akí ta trata koperashon. Komo adulto, nos sa ku nos tur tin e tarea di pone tur kos kana bon. E konsepto akí no ta resultá fásil pa mucha chikitu. Na e nivel di desaroyo akí ta fásil pa tira falta riba otro hende ora algu no sosodé òf bai robes. Meta di e buki akí ta pa yuda mucha komprondé kun an tin responsabilidat i ku ta keda na nan pa kumpli kuné.
Un manera di usa e buki akí ta pa kurashá e muchanan pa menshoná algun aktividat ku nan ta partisipá den dje. Duna komentario positivo riba nan komportashon koperativo.
Mi ta aseptá bo manera bo ta!$ 0,00 O.B Excl.
Fls 0.00
E buki akí ta trata aseptashon di diferensia ku tin den hende. Den e fase di desaroyo akí ta importante pa mucha rekonosé i aseptá ku tin diferensia den mucha di mes edat. Un konsepto esensial den e buki akí ta: aseptá e diferensia sin pèrdè bo propio identidat.
Laga e muchanan pensa riba similaridat i diferensia ku tin entre mucha di mes edat. Papia tokante esaki i pèrkurá spesialmente pa bisa nan ku e diferensianan ta hasi bida mas riku i ku nan no ta motibu pa no soportá otro.
Mi ta duna rèspèt!$ 0,00 O.B Excl.
Fls 0.00
David Parker
E buki akí ta trata rèspèt. Rèspèt ta un konsepto masha difísil pa splika mucha. Hopi promé ku mucha kuminsá komprondé kiko ta rèspèt. Ripitishon ta un tremendo manera pa siña esaki. E meta ta pa mediante ripitishon, siña, repasá i reforsá algun komportashon di rèspèt.
Un di e maneranan di lesa e buki akí den bos haltu pa otro mucha ta pa usa e patronchi di bisa i respondé. Lesa kuminsamentu di e frase i laga kada mucha terminá esaki bisando refran. Esaki ta yuda hasi e lesamentu agradabel i edukativo.
Mi ta generoso!$ 0,00 O.B Excl.
Fls 0.00
David Parker
E buki akí ta trata generosidat. Mucha na e edat akí ta típikamente den e fase egoséntriko di desaroyo. Nan ke sa: ‘Kiko tin pa mi?’ E mensahe ku mi ke duna nan ta, ku nan lo sinti nan mes bon ora nan hasi algu pa otro hende. E buki akí ta duna ehèmpel di loke mucha por hasi pa otro hende na e momentu akí den nan bida.
Un manera di usa e buki akí ta pa pidi mucha pa pensa diferente manera ku nan por ta generoso. Yuda nan traha plan kiko hasi pa otro hende (famia, amigu, organisashon deskonosí pa yuda pa un bon kousa). Esaki lo kultivá serka nan un kustumber duradero di generosidat.
Mi ta papia bèrdat!$ 0,00 O.B Excl.
Fls 0.00
David Parker
E buki akí ta trata honestidat. Honestidat por ta un konsepto un poko difísil pa mucha yòn komprondé, komo den algun kaso no ta kapas di mira esaki manera un adulto, den e fase di desaroyo ku nan ta. Ademas, nan ta na un nivel kaminda nan meta ta pa komplasé i pa no pèrdè kariño di e adultonan importante den nan bida. Hopi bes ora nan haña nan konfrontá ku un pregunta ku ta rekerí honestidat, esaki por bira un situashon di konflikto pa nan i nan ke hui for di esei ku un preteksto fantástiko.
Un manera di usa e buki akí ta pa krea situashon ku ta rekerí kontesta honesto i puntra: ‘Kiko abo lo hasi?’ Despues puntra: ‘Dikon bo ta kere esaki ta un bon skohensia?’
Mi ta responsabel!$ 0,00 O.B Excl.
Fls 0.00
David Parker
E buki akí ta trata responsabilidat. Komo adulto, nos sa ku nos ta responsabel pa sierto tarea. Mucha chikitu no ta komprondé e konsepto akí asina fásil. Meta di e buki akí ta pa yuda mucha komprondé, ku ora nan tin un tarea di hasi, ta nan responsabilidat – no di otro hende – pa hasié.
Un manera di usa e buki akí ta pa pidi mucha pa menshoná e responsabilidatnan ku nan tin tur dia i diskutí ku nan tokante importansia di hasi e tareanan akí. Puntra nan: ‘Kiko lo por sosodé si bo no hasi bo trabou?’
Mi ta un bon amigu!$ 0,00 O.B Excl.
Fls 0.00
David Parker
E buki akí ta trata amistat. Komo adulto nos sa ku amistat ta un kuestion di duna i tuma. E buki akí ta mustra ehèmpel kon mucha por anda ku otro den relashon di amistat.
Un manera di usa e buki akí ta pa puntra bo yu: ‘Kiko bo ke pa bo amigu hasi pa bo?’ Despues puntra: ‘Kiko abo ke hasi pa bo amigu?’. Papia tokante esaki, skohe algun meta huntu i fiha tempu pa bo yu kumpli ku e metanan akí.


text:
Kralendijk – Direktiva di ABVO te na e momentunan aki, ainda no por komprondé inkietut serka un grupo chikitu di miembronan ku ta traha na Selibon N.V.
Esaki despues ku a tuma nota ku djabièrnèúltimo den oranan di atardi un grupitu aki a aserká AFBW ku e intenshon di afiliá na e organisashon aki.
Den un prinsipio direktiva di ABVO no tin ningun problema si un grupo di miembro ke bai afiliá na otro sindikato, pa kualke motibu ku nan por tin. Sinembargo na ningun momentu a señalá problema òf falta di atenshon serka sierto miembronan. Kada bes ku a aserká direktiva di ABVO a atendé puntonan ku na e momentu ei por a atendé. Mester menshoná ku ya kaba a habri negosiashonnan ku gerensia pa un CAO kompletamente nobo loke ta deseo di miembronan na Selibon N.V.
Presidente di ABVO, sr. Robert Sances, te ku djaweps atardi lat tabata tin kontakto ku kabesante di grupo di Servisio (ántesShopsteward), ku na su turno a duna di konosé ku no tin niun problema. Seguidamente direktiva di ABVO a eksigígerensia pa entregá miembronan dokumentunan ku nan a pidi, loke djabièrnè den oranan di mainta a entregá tambe.
Pa gran sorpresa presidente di ABVO Boneiru ta haña yamada ku un grupo di trahadónan di Selibon N.V. ta reuniendo ku un otro sindikato ku e intenshon pa afiliá. Mesun anochi ta topa kabesante di grupo di Servisio, kende ta kumindá ku masha kortesia, atrobe sin ta komentá nada ku presidente di ABVO.
No mas ku algun siman pasá a tene un atardi sosial/informativo ku miembronan di Selibon N.V. pa asina sondia nan deseo pa ku puntonan pa un CAO nobo. Den e reunion aki e mesun kabesante di grupo di servisio aki a hiba palabra i a ekspresá su alegria kon kosnan ta bai den bon direkshon. Mas aleu te hasta a entrega grupo di servisio nan Polo Shirt.
Si ta manera a publiká den medionan di komunikashon ku direktiva di AFBW a manda e grupito bèk pa atendé ku ABVO, AFBW a aktua korekto. Si ta nesesario ta pone kombersashonnan ku tabata tin riba WhatsApp te ku djaweps anochi na disponibilidat di esun ku ta deseá. Debí ku na niun momentu a señalá nada.


text:
DEN HAAG – Gabinete hulandes tin pèrmit pa pone mas ‘kondishonnan severo’ na dunamentu di fiansa di emergensia pa Aruba, Kòrsou i Sint-Maarten e lunanan binidero. E demonstrashonnan, petishonnan i e kantidat di karta no por kambia e pensamentu di Tweede Kamer.
E impakto di corona ta ‘enorme’ i e islanan falta perspektiva, sekretario di estado Raymond Knops (Relashonnan den Reino) ta bisa Kamer djárason. “Tin dies mil hende a pèrdè trabou, hende ta insigur tokante nan futuro. Turismo a para. E entradanan ta seka.
Henter Tweede Kamer ta konvensé ku esaki ta e momentu pa e islanan ‘reformá hopi’. Tambe di un manera ku na final gobièrnu ta haña mas sèn ku ta drenta ku sèn ku e ta saka.
“Tin diferensha di entrada di hende masha grandi i ta paga muchu tiki belasten”, segun Knops. Mester baha e salarionan kumbre, mester reformá servisio di impuesto, e ekonomia mester bira mas diverso ku solamente turismo òf industria di zeta. Segun Knops tur ta ‘kos ku masha dia mester a tuma lugá.’
E hòmber chikí mester sakrifiká i esun grandi nò?
Na Kòrsou último siman tabatin demonstrashon ku a kondusí na disturbio i kimamentu pasobra por ehèmpel kuedó di shushi tambe mester entregá. Den Haag ke pa e pakete di kondishonnan di labor di tur ámtenar baha ku un total di 12,5 porshento.
Asombro den Tweede Kamer ora sali ku (ainda) ta tene konsiderashon ku ámtenar kumbre ku ta gana sentenáres. Esei Knops ta bisa komo kontesta na miembro di Kamer Van Raak di SP. D66, GroenLinks i PvdA ke e garantia ku e ‘kondishonnan severo’ lo no toka e pòtmòni di mas chikí. Pero ta gobièrnu di Kòrsou mes ta skohe esaki, Knops ta bisa.
“Nan tin e eskoho di desvia di esaki pa medio di karga e skalnan mas haltu mas tantu. Lo mi tuma kontakto mas aleu ainda ku e paisnan.”
Promé minister Rhuggenaath ta bisa ku no a kai un desishon definitivo i ta spera di yega na un akuerdo ku e sindikatonan tokante e manera ku ámtenar lo mester entregá.
E islanan por konta ku ayudo di emergensia kon ku bai bini
E petishon pa pakete di kuminda lo oumentá si ekonomia no lanta bèk lihé, asina ta teme. Atrobe gabinete ta sigurá ku tur forma di ayudo di emergensia lo bini sigur. Tambe si e islanan na un dado momento no bai di akuerdo (mas) ku e eksigensianan hulandes a kambio di mas fiansa di emergensia.
Knops a bisa djárason ku e ta mira e islanan den Reino ‘manera famia’ meskos ku su kópartidario Miembro di Kamer di CDA Chris van Dam.
‘Orguyoso i kontentu’ ku ayudo na e islanan
CDA, VVD i SP ta ‘orguyoso i kontentu’ ku e manera ku te awor for di Hulanda a ofresé ayudo na e islanan. Entre otro ku ayudo di emergensia di míles di pakete di kuminda (16,5 mion euro), e empeño di Defensa pa mantené òrdu i ayudo médiko den e lucha kontra e vírùs di corona.
Buska plaka i tres’é aden
VVD ke usa Fiscale Opsporings en Inlichtendienst (FIOD, Reshèrshi fiskal) pa buska sèn di gobièrnu ku a ‘disparsé’ na e islanan. “Unda e sèn a keda ku a disparsé bou di Gerrit Schotte [èks promé minister di Kòrsou, red]? Desenas, sentenar di miónes.
Segun sekretario di estado Knops Hulanda ta para kla pa yuda den kobramentu di e sèn di belasten, pero e islanan mes mester pidi esaki. “Nos tin e ekspertisa i por yuda ku esaki. Aki nos sa kometé eror, pero nos a siña tambe di esaki.”
D66 ke pa polítika hulandes ekspresá mas konfiansa den e islanan i lo koperá mas tantu. “Mi ta kere ku nos por nifiká hopi mas tantu pa otro”, Knops ta konfirmá. “nunka ainda mi no a ninga un petishon”.


text:
Door di habri e lista (Lijst vereisten NA Inwonende dienstbode) di rekisito di DIMAS bo ta haya locual cu bo mester trece.
Renobacion di permiso pa estadia temporal pa haci trabao di cas, biba den cas
Descripcion
Renobacion pa permiso temporal pa estadia y trabao pa un persona cu ta haci trabao di cas y cu ta biba na e cas ey y ta traha cerca e doño di trabao ey.
Unda pa pidi'e? / Mas informacion na
Kico mi tin di hiba cu mi?
Cuanto e ta costa?
Cuanto tempo ta dura pa hay'e?
Ta dura 4 siman pa trata bo peticion.


text:
James Finies
Nos Ke Boneiru Bek
(English translation below)
Dialuna 10 di november 1834, 180 anja pasa katibu Martis di Katalina Janga, den plantage di gobiernu pariba na Rinkon, a disidi ku ta basta i no ta sigui asepta e trato inhumano i preshon di e bombanan ku sla di zwip pa forsa nan traha mas duru i ta rebeldía. Martis ta lanta su chapi kontra e bomba pa defende su mes i deklara ku e no lo asepta mas sla, i mester di espasio, si no e lo okashona un aksidente i no ta importe pa muri pasobra no ta bale la pena biba aki.
E bomabanan, ku ta di mesun rasa i desidiensa afrikano i ta katibu pero ta hanja sierto previligionan pa fungi komo hefe, i ta wordu konsidera traidor, a hanja ordu pa mara Martis i hibe forti. Pero un grupo di katibunan balente a sali na defensa di Martis ta uni na e lucha. Nan tambe ta di akuerdo i disidido meskos ku Martis, ku no ta nada malu nan a hasi, ta nan derecho nan ta buska, i no lo asepta i no lo sigui nan ordu.
E grupo balente aki di nos antepasadonan a mustra ku e Boneriano ku semper a wordu kalifika komo hendenan sumiso i humilde tambe tin su limite i un dia e lo no asepta mas inhustisia i lo para pa su derechonan i eksigi libertat.
1 juli 1863 Hulanda a aboli esklabitud, kasi un siglo después di tur otro nashonan Oropeo, i a kuminsa nos proseso di emansipashon. Na 1948 Hulanda, después di a wordu libera for di e okupashon Nazi pa e aliadonan, bao di preshon di e aliadonan a firma den Nashonan Uni akuerdonan di dekolonisashon i autodeterminashon pa nos bira donjo di isla di Boneiru i goberna nos mes i pa nos kuminsa ku kreashon di nos mes nashon, manteniendo nos mes idioma, norma i balornan, kustumbernan, kultura i identidat. Na 1954 nos ta hanja autonomía huntu otro islanan di Antias. Na 10-10-10 despues di enganjo i manipulashon di e pueblo Boneriano, ta destrui i disolve Antias, dividi e pueblonan Antiano, i ta entrega e isla di Boneiru ilegalmente bek na e kolonisado Hulanda. Hulanda ta goberna i domina nos for di Den Haag, manera tabata e kaso prome ku 1954, i nos ta perde nos autonomía i ta stop nos proseso di emansipashon komo pueblo Boneriano.
Dialuna 10 november 2014, 180 anja después, e spiritu di lucha di Martis di Katalina Janga ta bibu i un grupo di residentenan Boneriano determina i konsiente di nan derechonan ta lanta atrobe i bai kana e kaminda o ruta di emansipashon, pa libertat, igualdat i fraternidat, aki di nobo bek pa demonstra i protesta i eksigi nos derecho i isla Boneiru bek pa sigui dilanti, desaroya, pero manteniendo nos autonomía i derechonan hereda i atkeri.
Un dia largu e grupo aki na honor di nos herue Martis di Katalina Janga lo lastima i sakrifika nan mes pa derechonan di e pueblo Boneriano i lo marcha, sali diadomingo 9 november for di kasnan di katibu na salinja i pasa den tur bario di Boneiru i bin termina, dialuna 10 november na “De Rhee” Playa i eksigi e derecho inalienabel i esklusivo di e pueblo Boneriano di por papia i skohe su mes futuro i destino.
*****
“The spirit of Martis di Katalina Janga is alive”
Monday, November 10th 1834, 180 years ago slave Martis di Katalina Janga, in the east plantation of the government in Rinkon, decided that is enough and will no more accept more inhuman treatment and pressure from the slavemaster thru whiplash forcing them to work harder, stood up and rebel. Martis raise his hoe. against the slavemaster to defend himself and declared that he will no loner accept more whiplash, and need more space, otherwise he will create a accident and he donot care to die because it is not worth living here.
The slavemasters, that are of the same race, African roots and are slaves themselves but receives certain privileges to function as supervisor, and are considered traitors, has received the order to chain Martis and take him to the fort. But a group of brave slaves has come forward in defense of Martis and unite themselves to the rebellion. They also are agreeing and are decisive as Martis, that they did nothing wrong, their rights they are seeking, and will not accept and will not follow their orders.
This group of our brave ancestors has shown that the Bonerian that always has been known as submissive and humble also has its limit and one day he will no accept more injustice and will stand for his rights and demand freedom.
July 1, 1863 Holland abolished slavery, almost one century after all other European nations, and we started our emancipation process. In 1948 Holland, after being liberated from the Nazi’s by the Allied forces, under pressure of the Allies has signed in the United Nations the decolonization and self-determination agreements, and the island of Bonaire become ours to govern ourselves and start building our own nation, maintaining our own language,norms and values, traditions,culture and identity.
In 1954 we got autonomy together with the other Antillean islands. On October 10, 2010 through deceit and manipulation of the Bonerian peoples, our country Netherlands Antilles is destroyed and disloved, dividing the Antilean peoples, and our island Bonaire is surrendered illegally back to our colonizer Holland. Holland is governing and ruling us from The Hague, as it was before 1954, and we have lost our autonomy and our emancipation process as the Bonerian peoples stopped.
Monday, November 10th, 2014, 180 years later, the spirit of fight of Martis di Katalina Janga is alive and a group of Bonerian people determined and conscious of their rights will rise again and will walk again the emancipation journey, for freedom, equality and brotherhood, and will demonstrate and protest and demand our rights and our island Bonaire back, to move forward, develop, but maintaining our autonomy and our inherited and acquired rights.
One day long this group in honour of our hero Martis di Katalina Janga will sacrifice themselves for the rights of the Bonerian peoples and march, starting on Sunday November 9th from the slavehuts by the saltsponds, passing through the neighbourhoods of Bonaire and finish Monday November 10th, at center of the city, Playa, and demand the inalienable and exclusive rights of the Bonerian peoples to speak and choose their own future and destiny.


text:
Home
Enfoke riba
Traha
Lesa mas tokante traha na Rijksdienst Caribisch Nederland. Chèk tambe e vakaturanan di mas aktual
Notisia
Sosten di corona for di unidat SZW ta terminá despues di 19 luna
15-10-2021 | 22:02
E ‘Tijdelijke subsidieregeling loonkosten en inkomensverlies CN’ (Areglo di supsidio temporal di gastu di suèldu i pèrdida di ...
Detenshon na Aeropuerto Flamingo na Boneiru
14-10-2021 | 22:02
Riba djamars 12 di òktober 2021, alrededor di 4.45 or di atardi, Duana a detené un pasahero sospechá di kontrabanda di droga na ...
Modifikashon importante di e Lei di Labamentu di Plaka i Finansiamentu di Terorismo BES spliká durante seminario
13-10-2021 | 00:00
Promé di yüli 2021, a formulá e Lei di Prevenshon di Labamentu di Plaka i Finansiamentu di Terorismo BES (Wwft BES) mas kla. Riba ...


text:
Kralendijk – ‘Un yabi ku ta pega na bo skouder’ òf ‘un chip di 5G ku ta inyektá den bo kurpa’, ta algun di e pensamentunan robes ku a bini dilanti durante seshon di informashon pa hòbennan. Despues di a haña informashon korekto di ekspertonan, sinkuentikuater alumno di MBO a registrá i a kuminsá bakuná.
E hóbennan a partisipá boluntariamente na seshon di informashon
pa papia di idea ku ta reina tokante e bakuna. Meta di e seshonnan tabata pa kombersá ku e hóbennan i informá nan korektamente. Departamento di Komunikashon di Entidat Públiko Boneiru a organisá e enkuentronan.
E hóbennan a trese nan pensamentunan dilanti tokante e bakuna kontra e vírùs di corona. Mayoria informashonnan nan ta haña riba retnan sosial. Hopi biaha e ideanan akí no ta kuadra ku realidat. Por ehèmpel e idea ku den e bakuna tin un chip di 5G. Òf e idea ku e bakuna ta malu, pasobra e ta pone ku una bes bakuná, yabi ta keda pegá na kurpa. Tin hóben ta kere tambe ku e bakuna ta afektá fertilidat, ke men ku nan no por haña yu fásilmente despues di bakuná.
Durante e enkuentronan e hóbennan por a hasi pregunta na un dòkter ku tabata presente. Departamento di Komunikashon ta satisfecho ku despues di e enkuentronan informativo, sinkuentikuater hóben a skohe pa nan bai bakuná. Na tur tin 93 alumno di MBO a partisipá na e seshonnan. E departamento ta organisá pronto mas aktividat tokante bakunashon kontra corona pa hóbennan.


text:
WILLEMSTAD – E komunidat Venezolano na Kòrsou ta spera ku nos gobièrnu lo uní ku e sobra paisnan ku a rekonose Juan Guaido komo presidente interino, Mary Goiri, representante di VENEUROPA na Kòrsou, a deklara.
Djarason último, aproksimadamente 400 demostrante venezolano a reuní na parke Wilhelmina pa duna oído na e yamada.
Reportahe di Deya Mensche y Kim Hendriksen
“E desaroyo aki ta un renasimientu di nos país”, Goiri a splika. E demostrantenan ta kontentu pa mira ku gobièrnu di Kòrsou ni Hulanda a asistí na e inaugrashon di Maduro dia 10 di yanüari último, enfatisando e ilegitimidat di Maduro su presidensia. Pero nan ke mas, e rekonosementu di e presidente interino nobo.
Dos kampamentu
Awó ta reina dos kampamentu polítiko unda paisnan manera Merka i Canadá, banda di paisnan den región manera Colombia, Brasil, Argentina i Perú ta rekonose e líder di oposishon Guaido komo presidente interino. Esaki no ta konta pa Europa ku solamente a indika ku presidente Nicolás Maduro mester baha. Riba e punto aki, Hulanda, meskos ku Kòrsou, ta siguí Europa.
Rusia i Turkia na nan turno ta sostene Maduro i a hala Merka su atenshon riba esaki.
‘Kòrsou mester mira leu ku su interesnan polítiko’ –manifestante Freddy Ramos
Según e demostrantenan na Kòrsou tin speransa ku kos ta bai drecha pa motibu di e desaroyonan aktual, pero nan ta teme ku e situashon di e imigrante venezolano awó lo bira aún mas prekario. “E gobièrnu di Kòrsou mester tende mas miho, i wak mas aleu di e interesnan polítiko, paso tin e aspekto humanitario tambe pa konsidera”, Freddy Ramos a deklara.
Según Ramos, Hulanda por yuda pone más preshon riba Maduro pa baha, pa asina un gobièrnu ku realmente ta traha pa e pueblo por goberna.


text:
Sektor di Kultura & Deporte ta será djabièrnè 13 sèptèmber 2019 parti mèrdia
Geplaatst op 12 September 2019 dor di Ministerio Enseñansa, Siensia, Kultura & Deporte
Ministerio di Enseñansa, Siensia, Kultura & Deporte ta informá ku mayan djabièrnè, 13 sèptèmber 2019, Sektor di Kultura & Deporte ubiká na Koningin Wilhelminastraat #1 ta será parti mèrdia. Esaki ta pa motibu ku ta bai hasi reparashon na e edifisio.
E sektor di Kultura & Deporte ta habrí bèk riba djaluna 16 sèptèmber 2019 konforme orarionan normal.
Nos diskulpa pa inkonbeniensia.
—
KOMUNIKASHON
Ministerio di Enseñansa, Siensia, Kultura & Deporte


text:
Oranjestad: Diamars 12’or y mey di merdia, for di Servicio Meteorologico di Aruba a sali e siguiente aviso: Aviso pa un ola di calor efectivo for di Diamars merdia pa Diabierna 22 di September. E tempo humedo y calor lo por wordo spera tambe durante weekend te na comienso di otro siman.
Ola di calor
Un depression swak door di e pasada y e restonan di e horcan Maria, ta trece e ola di calor aki cune, por spera temperaturanan di 33 pa 36 grado celsius cu hopi humedad, door di e humedad, e temperatura lo por wordo sinti igual na un temperatura di entre 40 cu 44 grado celsius tur e dianan venidero.
Calor excesivo ta hopi peligroso y por costa bida di hende, hendenan mester ta bon prepara pa e peliger cu temperaturanan extremadamente halto. Especialmente muchanan chikito y hendenan grandi especialmente cu ta sufri di un of otro malesa of tin problema cu curason ta esnan mas vunerabel.
Aviso
Ta avisa tur hende pa limita actividadnan pafo di cas, pa hacinan mainta tempran of te anochi. Tur cu tin airco haci uso di dje of esnan cu no tin airco laga minimo un bentana habri pa aire circula.


text:
Un seleccion di 6 coredor masculino y 2 coredor femenino di ciclismo di ruta, categoria, pre-junior y junior, ta forma e bloque di e seleccion nacional cu lo participa y competi durante e fin di siman di 15 y 16 di september na e Junior Caribbean Cycling Championships cual lo tuma lugar na Republica Dominicana.
Originalmente e campeonato aki lo mester a tuma lugar riba fechanan 25 y 26 di augustus, pero pa motibonan di mal tempo mester a pospone e evento. E ciclistanan cu lo biaha ta e Pre-Juniornan masculino (15-16 anja) : Jonathan Croes, Eugene Dirksz, Edrick Krozendijk y Anthony Wong. E Juniornan damas(15 –18 anja) ta: Cherley van der Linden y Saskia Postma. Pa e categoria Junior (17 –18 anja), lo biaha dos ciclista masculino, Joel Dirksz y Gershon Irausquin. E grupo hubenil ta wordo acompanja pa senorita Juelle Thode como delegado di Aruba Wieler Bond, hunto cu e coach nacional Ervis Martinez y mecanico Ryan Dirksz. Pa Aruba Wieler Bond e biahe aki ta significa e inicio di un fase nobo den ciclismo, unda ta duna hopi sosten na e grupo aki di hoben cu lo ta representando Aruba na dicho competencia. Cu e comienso di un ciclo Olimpico nobo, AWB kier enfatisa riba e desaroyo di su atletanan hoben riba un termino largo.
Pa Aruba e competencia aki ta sumamente importante mi
Un seleccion di 6 coredor masculino y 2 coredor femenino di ciclismo di ruta, categoria, pre-junior y junior, ta forma e bloque di e seleccion nacional cu lo participa y competi durante e fin di siman di 15 y 16 di september na e Junior Caribbean Cycling Championships cual lo tuma lugar na Republica Dominicana. Originalmente e campeonato aki lo mester a tuma lugar riba fechanan 25 y 26 di augustus, pero pa motibonan di mal tempo mester a pospone e evento.
E ciclistanan cu lo biaha ta e Pre-Juniornan masculino (15-16 anja) : Jonathan Croes, Eugene Dirksz, Edrick Krozendijk y Anthony Wong. E Juniornan damas(15 –18 anja) ta: Cherley van der Linden y Saskia Postma. Pa e categoria Junior (17 –18 anja), lo biaha dos ciclista masculino, Joel Dirksz y Gershon Irausquin. E grupo hubenil ta wordo acompanja pa senorita Juelle Thode como delegado di Aruba Wieler Bond, hunto cu e coach nacional Ervis Martinez y mecanico Ryan Dirksz.
Pa Aruba Wieler Bond e biahe aki ta significa e inicio di un fase nobo den ciclismo, unda ta duna hopi sosten na e grupo aki di hoben cu lo ta representando Aruba na dicho competencia. Cu e comienso di un ciclo Olimpico nobo, AWB kier enfatisa riba e desaroyo di su atletanan hoben riba un termino largo.
Pa Aruba e competencia aki ta sumamente importante mirando cu e titulo di campeon di Caribe den e disiplina di Time-Trial, ta ser carga dos anja consecutivo, pa e atleta Arubiano Joel Dirksz. Ademas, e careda aki ta un bon plataforma pa nos atletanan local haya e oportunidad pa midi nan abilidad y capacidad como ciclista riba un nivel regional. Asina tambe nos por tin un bon meet punt y e comishon técnico conhunto cu topsport lo por
E hobennan aki ja pa varios luna ta den preparacion intensivo pa participa na e careda. E expectativa ta halto y e obhetivo ta pa por mantene e titulo di campeon pa 2012, y logra bon resultado en general. Sigur nos no ta descarta e posibilidad di un podium finish den tur 3 categoria.
Un deseo di hopi exito ta bai pa e delegacion completo y un danki na tur cu a copera di un of otro forma pa hasi e biahe aki posibel inlcuyendo e patrocinador principal cu ta Lotto pa Deporte y sin lubida AWB su sponser oficial pa e ultimo 2 anjanan pa nos uniformnan nacional, Caribbean Accounting & Tax Consultants.
rando cu e titulo di campeon di Caribe den e disiplina di Time-Trial, ta ser carga dos anja consecutivo, pa e atleta Arubiano Joel Dirksz. Ademas, e careda aki ta un bon plataforma pa nos atletanan local haya e oportunidad pa midi nan abilidad y capacidad como ciclista riba un nivel regional. Asina tambe nos por tin un bon meet punt y e comishon técnico conhunto cu topsport lo por
E hobennan aki ja pa varios luna ta den preparacion intensivo pa participa na e careda. E expectativa ta halto y e obhetivo ta pa por mantene e titulo di campeon pa 2012, y logra bon resultado en general. Sigur nos no ta descarta e posibilidad di un podium finish den tur 3 categoria.
Un deseo di hopi exito ta bai pa e delegacion completo y un danki na tur cu a copera di un of otro forma pa hasi e biahe aki posibel inlcuyendo e patrocinador principal cu ta Lotto pa Deporte y sin lubida AWB su sponser oficial pa e ultimo 2 anjanan pa nos uniformnan nacional, Caribbean Accounting & Tax Consultants.


text:
Oranjestad-Atrobe y pa di tanto biaha ta tende miembronan di oposicion ta bisa cu nan tin cumprado pa e refineria. Nan ta acusa gobierno di Aruba di no kier coopera. Nan kier crea e impresion cu ta gobierno di Aruba no kier pa bende e refineria. MEP y PDR kier hunga cu sentimientonan di pueblo y crea un discucion riba reapertura di e refineria. MEP y PDR ta hasta bisa con importante e refineria ta pa economia di Aruba. Rene Herde, miembro di Parlamento di Aruba pa e partido AVP a para keto na e gritonan aki di MEP y PDR. Rene Herde’: “Den oposicion tin hopi hurista. Mi kier un di nan splica nos ta con bo por bende algo cu no ta di bo”. Cu esey Rene Herde a referi na e critica di MEP y PDR cu gobierno no kier bende e refineria. Rene Herde’: “Niun gobierno por bende propiedad di un ciudadano of un compania priva. E refineria ta di VALERO. E no ta di gobierno di Aruba. Loke si gobierno di Aruba por haci ta trece cumprado y bendedo hunto y crea e condicionnan mas favorabel posibel pa un compania cumpra e refineria y habri’e di nobo. Esey gobierno di AVP a haci cu e refineria por a habri atrobe na 2010 despues cu ela sera bou di gobierno di MEP pasobra gobierno di MEP tabata kier mas placa. Pero ora mester a aproba e acuerdo pa e refineria bolbe habri henter e fraccion di MEP a critica e acuerdo, a bisa cu ta regala Valero miyonnan y tur miembro di MEP a vota contra di e acuerdo pa habri e refineria. E lider di MEP a hasta bandona e sala prome cu a vota. Asina importante e refineria y su trahadornan tabata pa MEP. Nan grito di awe ta pesey nada otro cu hypocresia politico.”
IMPORTANTE
Sin duda e refineria ta di sumo importancia pa economia di Aruba. E ta emplea directamente y indirectamente mas o menos 1500 hende cu bon salario. E tabata produci mas cu 200 miyon florin extra na entrada pa gobierno. Comercio na Aruba tabata tin hopi benta na e refineria. E refineria tabata contribui cu 12% na GDP di Aruba. Pero tur e informacion aki tabata conoci pa henter e fraccion di MEP ora nan mester a vota pa e reapertura di e refineria na 2010. Tog henter e fraccion di MEP a vota contra di e acuero pa e refineria habri. Awe nan gritonan pa mustra con importante e refineria ta, ta nada mas cu hypocresia politico.


text:
DEN HAAG – E krakernan (okupadónan ilegal di un edifisio) di Kas di Kòrsou na Badhuisweg mester sali for di e edifisio pa mas tardá djamars. Asina korte na Den Haag a disidí awe. E motivashon di korte ainda ta falta, esaki lo sigui djaluna awor.
Kraker Joram Trijsberg Ta bisa ku e sentensia a dal e duru. “Mi no sa a base di kiko a ninga nos petishonnan, esei ta hasi esaki difísil. Ta pasobra a bende e edifisio? Pero pakiko parlamento no a disidí esaki ainda anto?”E krakernan ta kambia nan sintimentunan i ta kuminsá wak nan próksimo kaminda di biba numa. Nan lo respetá e sentensia, asina nan a bisa anteriormente.
Abogado Emil Tamas ku ta yuda e krakernan tambe ta desapuntá. E ta haña ku e krakernan no a haña un oportunidat honesto. “Bo por hiba un kaso sumario of entregá un apelashon di urgensha, pero e ora ei bo mester di e motivashon di un wes si. Esei mi no tin awor. P’esei mi ta kontemplá di entregá un keho serka Korte Oropeo pa derecho Humano (KODH).”
Aktitut di Kas di Kòrsou
Trijsburg lo aploudí e paso ei pa bai KODH, e ta bisa. “Kas di Kòrsou un dia delantá numa, 16.45 or, a entregá e kòntrakt di benta, nos abogado a hañ’é manisé meinta. Kon nos por a studia e dokumentonan pa defendé nos mes?”
Segun e no tin un nesesidat real tampoko pa sali bai mésora, “Nos ta kuida e edifisionan bon, nos tin bon reputashon i rekomendashon. Por hasi bon palabrashon ku nos, pero nan no a trata ni mes. Ta lástima, esaki lo a spar hopi esfuerso.”
Outor Pieter Hofmann


text:
Mi a dicidi di drenta politica cu e unico meta di ta parti di un cambio cu Aruba lo bay tin. Mi a mira den mi ramo con diferente ministernan a traha y mi no por para na banda mas y acepta e manera con deporte ta wordo maneha. Mi a scohe pa un partido orguyoso y respeta. Desde cu mi a uni cu e Plataforma nobo POR e prome reaccion tabata hopi positivo, pero mi a haya mi mes cada bes confronta cu “ki number bo ta?”. Cada bes e mesun pregunta. Hopi ta interesa den unda bo lo ta riba lista.
Personalmente mi nunca a subi riba lista cu e intencion di tin un cierto number, mi intencion tabata y ta solamente di por tin e oportunidad pa yuda mi hendenan, mi pais y e deporte. Mi kier ta den un team cu por wak e necesidadnan di un pueblo y cu lo tin un plan pa asina por haci e cambionan. Mi kier tin e oportunidad pa forma parti di un ekipo cu lo trece deporte bek den nos scolnan, nos barionan y concentra riba movecion pa cu nos hobennan y grandinan. Number pa mi no ta importante, si esey ta un rekisito pa forma parti di un partido anto mi ta kere bo prioridadnan ta robes. Den mi opinion e number nunca mester hunga un rol den bo desicion pa un bida publico di sirbi bo comunidad. Ta di compronde cu algun partido lo confronta dificultad den forma un lista a base di numeracion di e candidatonan.
Politica mester mira un cambio na unda bo preferencia ta basa riba bo aceptacion y no depende riba un lista. Esaki a crea un stempel parlement na unda personan cu menos cu 100 voto ta sinta y dicidi riba e futuro di nos pais. Y ora bo wak riba e lista, tin varios político cu a haya hopi mas sosten di e pueblo. Esaki ta un falta di respet na e voz di pueblo, esaki ta trapa riba nos democracia electoral. Como politico of sirbido di pueblo bo no por trek bo mes ariba otronan cu a haya mas aprobacion.
Desde cu mi a sinta y papia cu nos lidernan di partido nan a expresa e mesun pensamento cu nos lista lo no sigui e sistema di posicion riba lista, cual ta discriminatorio y ta ofende e votador. Como partido nos lo respeta otro su resultado, nos lo apoya esnan cu e pueblo a duna mas sosten, nos lo entrega nos derecho di ley pa respet di e pueblo votador.
Ora un politico cana den barionan, demostra su intencion y mustra su experticio pa yuda nos isla e pueblo lo premie cu su sosten. Nan lo dicidi ken riba e lista di POR lo miho representa nan den un gobernacion proximamente. Diaranson 2 augustus como partido nos, como un partido orguyoso y respeta lo demostra nos pueblo cu nan ta esun cu lo pone esnan riba e lista den gobernacion. Nos tur lo firma un documento na unda nos ta enterga nos derecho pa ley di nos posicion di number riba e lista.
Esun cu pueblo duna mas sosten ta esun cu lo representa nan, no importa e orden di number riba lista. Un politico cu ta respeta su mes no por subi un lista y exigi di e lider un posicion, mas ainda si e no a demostra cu e pueblo ta para su tras.


text:
KRALENDIJK – Favell Maduro a presentá su mes na prensa, komo hefe nobo di e departamentu di Komunikashon i Protokòl di gobièrnu di Boneiru. Na e okashon diputado Elvis Tjin Asjoe a dirigí algun palabra promé ku a laga e hefe nobo di departamentu di komunikashon i protokòl dirigí su mes na prensa.
“Ya pa un tempu no tabatin un hefe di e departamentu ariba menshoná, miéntras Loeki Nicolaas tabata okupá e funshon komo hefe interino. Awor Maduro ta okupá e funshon pa kontinuashon.
Esaki a sosodé kaminda tabatin un kantidat di persona ku a reakshoná riba e vakatura i Maduro a sali e mihó kende a keda skohé, “tabata entre otro puntonan ku diputado a menshoná e mainta. No tabatin Boneriano ku a solisitá pa e funshon, pues a skohe un persona lokal for di Kòrsou ku kapasidat pa dirigí e departamentu.
Maduro a papia i a duna un splikashon kon el a tuma e desishon pa bin biba Boneiru pa e reto nobo komo hefe ya menshoná. “Mi no a duda niun momentu pa bini Boneiru. Mi stima e isla hopi. Huntu nos tin ku yega na e meta pa informá komunidat. Ta importante pa nos islanan ruman ta den union. Awor tin hopi kos mas, esta ret sosial, loke ántes no tabata eksistí. Solamente tabatin televishon, korant i radio. Awendia ta hopi mas amplio kon e hende por tuma nota di informashon, entre otro ‘Facebook’. Mi ke tin bon kontakto ku prensa. Nos ta un grupo di 6 persona i ku plan pa algun mas pa e tim ta kompletu. Trabou tin i nos no ta sinta ketu pa kontinuá i informá komunidat pa medio di prensa, “e hefe nobo di komunikashon a menshona.


text:
“Mi lo scucha pa asina trece solucion” asina Endy Croes Minister di Ense¬ñansa y Deporte a declara recientemente. Desde 20 di september 2021 Aruba a conoce un minister di enseñansa y deporte nobo. Mescos cu e minister nobo nan, Croes tambe a pasa den un proceso traspaso trankilo. Croes a ricibi un documento di traspaso for di ex minister Rudy Lampe y tambe for di minister Dangui Oduber. Cu esaki ta garantisa cu e trabounan lo sigui den e carteranan concerni.
Pa Croes, e huramentacion tabata un momento hopi emocional. El a lanta den politica, semper a yuda campaña y tabata cerca di politica for di chikito. A haya oportunidad pa bira parlamentario y awo minister. El a garantisa e veld di enseñansa cu e lo trece paz y trankilidad bek. Lo scucha tur hende den veld y asina purba yega na un miho solucion pa e veld. Lo crea oportunidad pa tanto e studiantenan como e docentenan.


text:
Kralendijk- Fundashon pa Konsumido na Boneiru, Unkobon, ainda no ta konforme ku e reakshon di EZ Air riba kehonan tokante pasashi no-usá ku no ke paga bèk.
Segun Unkobon un abogado di a kompania a primintí ku lo bai kòmbersa riba e kehonan ku a drenta na e fundashon, pero te ainda representante di EZ Air no a duna kara. “Ta parse manera nan tin miedo pa sinta ku nos na mesa”, asina Unkobon a bisa den un relato di prensa djamars.
EZ Air den un reakshon a bisa ku nan ta refutá ponensianan di Unkobon. Tambe EZ Air a bisa ku a hinka e kaso di man di abogado pa sigui atendé ku e asuntu aki.
Prensa
Unkobon a bisa ku si e kompania di aviashon no sinta ku nan na mesa, nan lo haña nan mes forsá pa divulgá mas detaye di e kehonan ku a drenta na e organisashon.
Lesa tambe:
- Prevení Dengue, Chikungunya, Zika |Aviso pagá
- Talento Kultural ta duna show despues di mas ku 1 aña corona
- Trahadónan preokupá di BonLab ta skibi karta pa BC
- A presentá ‘Monument Bonaire’ na Hatitat
- Corona resultadonen 27 òktober
- Protehá bo mes kontra di grip |Aviso pagá
- WEB ta selebrá apertura di planta di awa di bebe huntu ku su penshonadonan
- Turneo di Waterpolo na Boneiru e siman aki


text: ORANJESTAD – Diabierna anochi Minister Xiomara Maduro tabata presente na un recepcion pa yama ayo na sr. Ronald van Holland kende ta bay bandona Aruba despues di a traha 12 aña y mei na Departamento di Impuesto DIMP. Ronald a traha como specialista di inkomstenbelasting, loonbelasting, winstbelasting y tabata un specialista cu a yuda riba hopi mas tereno y proyecto di impuesto dentro di DIMP. Minister Maduro a hiba palabra pa gradici Ronald pa su trabou na bienestar di DIMP y Aruba. Specialmente pa Ronald su aporte na e trabounan di e Reforma Fiscal pa nos Pais. Como muestra di aprecio Minister XIOMARA Maduro a brinda Ronald den presencia di su famia y coleganan di DIMP, un regalito pa asina Ronald por keda semper cu Aruba den su mente y curason. Masha danki Ronald y hopi exito pa bo y famia cu boso reto nobo.


text:
ORANJESTAD – Gobierno Arubano ta bisa cu nan tin un lista di 25 compania cu tin interes den e refineria despues cu Citgo a bay. Pero e estado deplorabel, e mercado di zeta y tambe e posicion di Aruba, ta haci e chens cu e lo habri atrobe masha chikito, expertonan ta bisa.
“Bo por spera si cu un hende lo inverti biyones, y mi fantasia tambe ta basta bon desaroya, pero mi no ta risca di bay asina leu”, segun economista Reint Schutter.
Ken ta riba e lista di interesado ta un secreto. Prome minister Evelyn Wever-Croes solamente ta bisa cu e mester wak di nobo si tur e companianan ey berdaderamente ta interesa ainda. “Ta un lista cu a surgi den curso di aña. Mester screen nan tambe ainda.
E ta confirma si cu si acaso tin un inversionista serio entre nan, ainda por dura hopi aña prome cu Aruba por bisa cu siguransa: refineria ta bay habri atrobe.
Expertonan manera e economista Schutter ta considera e chens ey masha chikito, sigur si no tin compania grandi riba e lista di interesado. “25 ta parce mi hopi. Tin interesado grandi manera Exxon òf Shell?”
Alvin Koolman, director anterior di Refineria di Aruba (RdA) – e compania di gobierno cu ta doño di e refineria – tambe ta mira tiki chens riba exito. Aña pasa el a haya retiro bou di presion di gobierno. E influencia di politico tambe ta un problema cu Koolman ta mira como un problema cu ta sigui bini bek.
‘Bo ta landa cu tribon y bo mester wak pa nan no morde bo’ – ex director Alvin Koolman tocante presion politico
“Ademas esaki ta di tur tempo. Tempo mi tabata traha na RdK na Corsou (doño di e refineria aya), esaki a sosode tambe. Bo ta landa cu tribon y bo mester wak pa nan no morde bo. No ta trata di critica, esey mi por wanta. Pero mira, mi tin algun aña caba ta trata di convence nan (gobierno Arubano, red.) cu nos no tin un refineria sino un upgrader. Ainda nan ta pretende cu ta un refineria.”
Esaki kiermen cu loke e refineria Arubano por haci ta masha limita. Esey tambe ta un obstaculo pa reapertura. Pasobra e mercado net ta pidi producto di zeta cu e ‘upgrader’ Arubano no por entrega. Ni maske drecha esaki pa hopi cen.
Riesgo pa Aruba
Con importante ta pa a base di e conocemento y no asina tanto a base di goodwill politico dicidi tocante di e refineria, ta sali tambe for di e deal cu a cera cu Citgo cu awor ta den bay. No obstante aviso delanta pa motibo di e instabilidad politico na Venezuela, e gobierno di AVP di e tempo ey toch na 2016 a trece Citgo aden, un filial di e compania di estado Venezolano PdVSA, cu e tempo ey caba tabata sufri di corupcion y sancion internacional.
Specialmente cu bista riba e elecionnan di e aña siguiente, henter parlamento cu excepcion di un miembro, a vota pa e deal aki. MEP, cu e tempo ey tabata den oposicion, tambe tabata pro. E partido a gana eleccion y asina awor ta den gobierno.
Supervisor financiero CAft e tempo ey tambe tabatin obhecion grandi contra e deal. Specialmente pasobra gobierno di Aruba ta para garantia pa 300 miyon dollar, si acaso doño di e refineria RdA no cumpli cu nan obligacionnan na Citgo. Ademas PdVSA a uza Citgo como garantia pa por financia e proyecto di Aruba. CAft e tempo ey caba tabata basta preocupa pa e falta di informacion tocante tur e riesgonan pa Aruba.
Kico tur e consecuencianan di e tempo ey tin awor cu Citgo ta bay, ainda no ta cla. Aña pasa october gabinete cu hopi buya a anuncia den prensa cu a yega na un acuerdo cu Citgo: Aruba a haya e terminal y e waf bek y adelanta por a cuminsa busca candidato nobo pa tuma over.
‘Nos no a haya e yabi bek ainda’’ – prome minister Evelyn Wever-Croes
“Nos lo haya e yabi bek. Sin cu nos mester lucha den corte añanan largo tocante e palabracionnan di contract y di obligacion”, Wever-Croes na october ainda ta bisa optimistico. Ademas tabata trata di un acuerdo di intencion, pasobra e partidonan mester a yega na un acuerdo definitivo ainda.
Pero e ora ey a keda keto. Na december Citgo, pa gran sorpresa di gobierno, ta laga sa cu nan ta bay for di 31 di januari, ta kita tur trahado for di trabou y sin paga e miyones di belasting retrasa y huur. Mientras gobierno a kere cu ainda nan ta den negociacion.
Awor na cuminsamento di februari ainda Citgo no a bay, aunke cu casi tur trahado si a haya nan retiro. “Nos ta negociando keto bay. Nos no a haya e yabi bek ainda”, segun prome minister Wever-Croes awe.
Mientrastanto e refineria ta sigui kibra pida pida. Un wardado cu kier keda anonimo ta bisa: “Nos no por controla tur caminda mas. Pasobra tin pida grandi ta cay bini abou, ta peligroso.”
Den dos luna un comision di gobierno mester a caba di studia si e refineria di Aruba tin un futuro ainda, gobierno a bisa juni di aña pasa. Pero e resultadonan di e estudio aki te ainda no ta conoci.


text: Diahuebs atardi a drenta informe di cu tin como 6 hende agrediendo un persona na Ponton, mesora a dirigi varios patruya na e sitio. Na yegada di e patruya a bin compronde cu e doño di un apartamento a yega na e apartamento cu e ta verhuur y cana drenta asina no mas mesora esnan cu tin e apartamento na huur a par’e. A start un intercambio di palabra. Esnan envolvi ta atendiendo e asunto di huur cu huurcommissie y tin palabracion haci y no por regla e asunto con cu ta. Polis a papia cu ambos partido y a indica nan pa bay huurcommissie.


text:
Tag Archives: reparatietoeslag
Actualisacion: Cambio Ley di Reparatietoeslag entrante 1 januari 2019
REPARATIETOESLAG SVb Banco di Seguro Social Aruba SVb ta informa cu gobierno a tuma e desicion cu tur persona cu ta: • inscribi na Registro Civil di Aruba; • ricibi un pensioen di AOV/AWW mediante SVb Aruba; ta mantene nan reparatietoeslag di Afl. 125,- pa luna. ir. Edwin M. Jacobs Director
SVb Ta Clarifica Splitmento: “Reparatietoeslag” No Ta Forma Parti Di E Pensioen Di AOV
Recien Banco di Seguro Social, SVb, a informa comunidad di Aruba y pensionadonan en particular, cu a cuminsa cu splitmento di pensioen di parehanan pensionado. Esaki pa cumpli cu articulo 4 di e directivo 79/9 di Comunidad EEG cu ta indica cu ambos persona casa tin derecho riba pensioen di AOV.
Servicio Postal ta partiendo formulario pa “Extra Reparatie Toeslag”
Dialuna awor lo por cuminsa entrega e formulario cu a manda na cas; SVb a habri 8 centro pa entrega e formulario mas cerca di cas
SVb ta habri 8 centro pa entrega peticion pa extra reparatie toeslag
Desde dialuna awo pa pensionadonan por ricibi 50 florin extra riba nan pensioen.
SVb preparando pa e Extra Reparatietoeslag
Un di e gruponan cu ta hayando atencion di Gobierno ta e pensionadonan. Por menciona cu entrante 1 di januari 2011 Gobierno a introduci reparatie toeslag di Afl. 50,- pa tur pensionado y desde januari 2013, Gobierno a bolbe introduci un “extra” reparatie toeslag di Afl. 50,- pa e pensionadonan cu tin e pensioen di… Mas Informacion
Extra Reparatietoeslag pa pensionadonan biba na Aruba
Recientemente Gobierno di Aruba a anuncia cu entrante 1 di januari 2013 a keda introduci e derecho riba un extra reparatietoeslag di 50 florin pa luna pa personanan cu ta cobra pensioen di AOV, pensioen di biehes.


text:
WILLEMSTAD.- Den un karta ku Minister di Defensa J. Hennis- Plasschaert a manda pa e organisashon di Smoc na Kòrsou, esaki ta sigurá ku lo bai tin un programa amplio di midimentu di aire relashoná ku e reklamonan riba polushon riba nos isla dor di Refineria Isla. Lesa mas aki.
Extra: ‘…Komo parti di un programa amplio di midimentu…: ULANDA TA BIN MIDI GRADO DI POLUSHON!! …Minister di Defensa a duna su palabra na SMOC…’
Comments Off on Extra: ‘…Komo parti di un programa amplio di midimentu…: ULANDA TA BIN MIDI GRADO DI POLUSHON!! …Minister di Defensa a duna su palabra na SMOC…’ |


text:
Frakshon di PAR: Karta na presidente di Parlamento
Presidente di Parlamento di Kòrsou
Sra. Anna Maria Pauletta
Wilhelminaplein 4
Djamars 13
di òktober 2020
Tópiko: Komportashon di miembro di parlamento M dos Santos
Honorable Sra. Pauletta,
Pa medio di e karta aki frakshon di Partido Alternativa Real (PAR) den Parlamento di Kòrsou ta ekspresá su desaprobashon fuerte pa e insidente lamentabel ku a tuma lugá den Parlamento djabièrnè dia 9 di òktober 2020. Durante pleno reunion virtual riba e dia aki ku tabata keda transmití ‘live’ via medionan sosial i konvenshonal, miembro di Parlamento M. A. dos Santos verbalmente a agredí presidente di Parlamento di Kòrsou severamente i kontinuamente. Esaki tabata tin komo konsekuensia ku presidente di Parlamento no tabata tin otro opshon di retirá miembro di Parlamento dos Santos for di e reunion.
Frakshon di PAR ta remarká ku no ta promé biaha ku un semehante insidente ta surgi ku e mesun protagonista, esta miembro di Parlamento dos Santos. Na innumerabel okashon durante su disertashonnan, e miembro di Parlamento ariba menshoná ta ignorá palabrashonnan hasí pa ku e standardnan di komportashon i pa ku kumplimentu ku Reglamento di Orden durante reunionnan públiko. Frakshon di PAR ta referí entre otro na un insidente ku a sosedé dia 28 di ougùstùs 2018 ku a resultá den un keho ofisial kontra komportashon di e miembro di Parlamento dos Santos i sostené pa un mayoria di Parlamento (11 firma) e tempu ei.
E último atake di miembro di Parlamento dos Santos aki sin ningun provokashon kontra Presidente di Parlamento, no solamente un bes mas ta deslusí Parlamento di Kòrsou den su totalidat ante pueblo, pero tambe ta krea un ambiente di intimidashon i hostilidat pa tantu e personal di griffie ku tabata laborando na e momento ei komo demas parlamentarionan. Frakshon di PAR ta remarká alabes ku e agreshon verbal for di e frakshon ku e miembro di Parlamento ta pertenesé na dje ta bira dia pa dia pió, loke ta perturbá funshonamentu di e órgano mas haltu den nos pais. No ta muchu tempu pasá ku presidente di Parlamento mester a retirá e otro miembro di e frakshon aki ku ta miembro di parlamento M. Rojer for di un reunion públiko i esaki tambe pa agreshon verbal i faltamentu ku Reglamentu di Orden.
Frakshon di PAR den Parlamento ta hasi un apelashon urgente riba Presidente di Parlamento, pa, hasiendo uso di tur instrumento i medida disponibel, salbaguardiá òrdu i seguridat durante reunionnan di Parlamento, pa eliminá violensia verbal i kreashon di un ambiente hostil na boka di trabou di tur ku ta traha na parlamento di un forma efektivo.
Atentamente,
Stephen Walroud Gisette Seferina Jeser El Ayoubi
Curtley Obispo Shaheen Elhage


text:
ORANJESTAD – Departamento di AsuntonanEconomico, Comercio y Industria y su unidad Exprodesk ta invita nos artesanonan pa participa na e Proyecto di Industria Cultural y Creativo “Arts withoutBorders 2020”. Si bo ta un artesano y kier haya masinformacion con pa exporta bo creacion, esaki ta booportunidad pa participa na e proyecto aki cu lo cuminsa dia 18 di september 2020, 9:30- 11:00 am via Zoom y ta completamente gratis.
E proyecto “Arts without Borders 2020” lo tuma lugar den 4 stap y lo ta un oportunidad unico na unda tur artesanonan cu participa, lo tin e oportunidad pa haya ‘export coaching’ gratis di sra. Lay Hing de Kort Yee y sr. Frits Israel. Pa por participa na e proyecto aki, e artesanonan lo mester participa den e prome Webinar y lo haya e oportunidad pa participa na full e proyecto cutin un valor di mas cu Afl. 8000,- completamente gratis! Mester registra adelanta pa por participa na:s.meijer@deaci.aw
Exprodesk a crea y desaroya e proyecto aki cu e meta pa ekipa nos artesanonan di e Industia Creativo cu e conocemento necesario di e ultimo tendencianan clave pa asina nan por exporta nan creacionnan haciendo di nan talento y creatividad un negoshi exitoso. Door di esaki e obhetivo di e proyecto aki ta pa identifica, yudaprepara y ekipa e artesanonan cu tin potencial paexporta cu e conocemento necesario pa por logra haciesaki exitosamente. E prome Webinar lo trata e siguiente topiconan:• Kico ta exportacion y dicon considera exportacion;o E interes di e consumidor;o Disposicion di bo negoshi/organizacion.• Caracteristicanan cu ta conduci na e exito di exportacion;• E diferencia entre exportacion di productonan y servicionan;• Con mi ta prepara mi mes pa exporta y con mi ta promociona mi mes?• E formanan pa internacionalisa bo online store pamarketing digital;• Nos por exporta nos talento/conocimiento?• Unda e oportunidadnan ta?• Con pa mi paketa mi producto y/of servicionan paexportacion?
Pa mas informacion over di e proyecto “Arts withoutBorders 2020”, con pa participa of con pa registra, por tuma contacto cu sra. Sharon Meijer via: s.meijer@deaci.aw


text:
ORANJESTAD - Departamento di Labor y Investigacion (DAO) ta informa cu debi na desaroyonan relaciona cu COVID-19 den DAO, nos ta adapta servicio di Departamento di Conflicto y Retiro entrante dialuna 9 di augustus 2021 te cu diabierna 13 augustus 2021. Durante e siman aki Departamento di Conflicto y Retiro lo brinda servicio solamente di manera digital via emailadres: This email address is being protected from spambots. You need JavaScript enabled to view it. . Otro servicionan di DAO ta sigui normal.
Pa mas informacion di nos servicionan por sigui nos riba www.daoaruba.com of riba nos pagina di Facebook: Directie Arbeid en Onderzoek.
Nos ta pidi disculpa pa cualkier inconveniencia cu esaki por trece cune pero ta medidanan necesario pa prevencion y proteccion di nos personal y tambe di nos clientenan.
ORANJESTAD - Departamento di Labor y Investigacion kier a participa na tur cliente lo siguiente.
En conexion cu votamento riba diabierna 25 di juni 2021 nos lo ta cera pa publico.
Riba dialuna 28 di juni 2021 nos lo atende publico bek segun nos orario normal.
Nos ta pidi disculpa di antemano pa cualkier inconvenencia esaki por trece cune.
Ministerio di Asuntonan Social y Labor
Departamento di Labor y Investigacion
ta informa encuanto oranan di trabou liber pa por eherce derecho di voto riba dia di eleccion segun e Ordenansa Electoral (Kiesverordening).
Articulo 39 Ordenansa Electoral:
E votamento ta cuminsa 8 or di mainta y ta dura te 7 or di anochi.
Articulo 40 Ordenansa Electoral:
Interpretacion:
Esencia di articulo 40 §1 di Ordenansa Electoral ta cu e dunado di trabou mester percura pa den su compania e trahadonan cu tin derecho di voto riba diabierna 25 di juni proximo haya por lo menos 4 ora consecutivo liber den e periodo cu local di votamento (stemlokaal) ta habri, pues entre 8 or di mainta y 7 or di anochi. E pensamento tras di esaki ta cu tur trahado cu tin derecho di voto mester haya suficiente oportunidad pa haci uso di esaki.
Excepcion:
E trahado cu den e periodo cu local di votamento ta habri ya caba tin 4 ora consecutivo liber riba otro base (p.e. e trahado normalmente ta traha mita dia so of e trahado tin un shift hopi tempran of hopi laat), no por haci un apelacion serca su dunado di trabou pa e 4 oranan di trabou liber.
Ehempelnan:
Adicional na e obligacion di e dunado di trabou pa permiti su trahadonan cu tin derecho di voto e tempo liber pa nan eherce nan derecho di vota, articulo 1614c §4 y §5 ta stipula cu e trahado ta mantene su derecho di pago pa e oranan liber cu e ta haya pa eherce e derecho aki.
Departamento di Labor y Investigacion ta pidi tur trahado y principalmente dunadonan di trabou pa tene bon cuenta cu e informacion aki.
Departamento di labor y investigacion (DAO) den colaboracion cu studiantenan di Facultad di Organization, Governance and Management (OGM) di Universidad di Aruba (UA) ta pidi encarecidamente bo cooperacion pa participa den nos encuesta. E encuesta lo ta habri for di 25 Mei 2021 te cu 11 Juni 2021.
COVID-19 ta un pandemia cu afecta henter mundo. E pandemia no a solamente hasi impacto den e area di salud pero tambe a afecta Aruba su economia y mercado laboral. Pa es motibo DAO conhuntamente cu studiantenan di UA ta investigando e impacto di COVID-19 pa cu e mercado laboral riba graduadonan di anja escolar 2018-2019 y anja escolar 2019-2020.
Con pa participa?
E encuesta ta pa studiantenan cu a gradua durante e anja escolar 2018-2019 of anja escolar 2019-2020 y cu ta interesa pa subi e mercado laboral di Aruba. Bo ta cordialmente invita pa yena e encuesta aki si bo a gradua na Aruba of den exterior y si bo ta interesa pa drenta e mercado laboral di Aruba. E encuesta ta completamente anonimo y e resultadonan lo wordo usa pa e investigacion aki solamente. Pa jena e encuesta, copia e link aki den bo browser of Ctrl+Click riba e link aki:
https://forms.gle/FtjgeC8pxDDbef6v7
Si bo persona ta cumpli cu e rekesito ariba menciona, nos ta encurasha bo persona pa participa door di yena e encuesta aki. Nos kier a gradici bo persona di antemano pa bo cooperacion. Pa mas informacion of si bo tin un pregunta, bo persona por tuma contacto cu Bureau Arbeidsmarktonderzoek di DAO na number di telefoon 5237718 of manda nos un email pa This email address is being protected from spambots. You need JavaScript enabled to view it. of This email address is being protected from spambots. You need JavaScript enabled to view it. .


text:
Scott Putesky, miembro y fundador di e grupo Marilyn Manson and The Spooky Kids a fayece na edad di 49 aña despues di un lucha contra cancer.
E morto di e musico a wordo anuncia door di Jack Off Jill, un banda di Merca cu Putesky semper tawata colabora cu nan.
Putesky, miho conoci bou e nomber Daisy Berkowitz, a revela na 2014 cu e ta sufriendo di cancer di colon cu a drenta stage 4.
Putesky y Brian Warner, e nomber autentico di e cantante Marilyn Manson, a forma e banda Iconico na 1989.
Putesky a bandona e banda na 1996.
For di e tempo ey e tawata colobora cu Jack Off Jill, Godhead y a actua den su mes un proyecto, Three Ton Gate.


text:
ORANJESTAD: Formador di Gobierno, sra Evelyn Wever-Croes, den proceso pa forma un gobierno nobo, a reuni pa e di dos dia hunto cu partidonan MEP, POR y RED diamars mainta pa sigui cu negosacionnan na unda a logra e prome acuerdo entre e partidonan menciona. Tocante esaki Sra Wever-Croes ta bisa lo siguiente:
“Nos ta den e prome fase di formacion y nos a logra e prome acuerdo, esta e Acuerdo di Formacion. Lidernan di e tres partidonan a yega na acuerdo pa firma dicho acuerdo pa asina sigui cu e siguiente fase, cual lo ta e Programa di Gobernacion. Aki nos lo pone tur e puntonan cu partidonan a bay campaña cu n’e y descuti riba nan pa asina cada vision wordo inclui den nos programa di gobernacion”.
E Acuerdo di Formacion a wordo firma diamars atardi na Ayo Rock Formations durante un conferencia di prensa.


text:
Tur aña riba 17 di mei, e International Communication Union (ITU) ta celebra dia di “World Telecommunication and Information Society Day”. ITU a wordo funda na 17 di mei 1965 y ta specialisa den tecnologianan di informacion y comunicacion (ICTs). Durante e ultimo lunanan, e pandemia di COVID-19 a subraya e importancia fundamental di ICTs pa economia y paisnan rond mundo. Mustrando mundo cu niun hende no ta safe te ora nos tur ta safe y cu nos no por uza ful e potencial di ICTs te ora nos tur ta conecta.
E tema di e aña aki ta “Connect 2030: ICTs for the Sustainable Development Goals (SDGs)”. Cu e tema aki, ITU ta reafirma e vision global pa desaroyo di e sector di telecomunicacion/ICTs cu ta premira un sociedad di informacion, empodera pa un mundo interconecta, caminda telecomunicacion/ICTs ta acelera y haci posibel crecemento y desaroyo social, economico y di medio ambiente pa tur hende.
Innovacion y tecnologianan nobo tambe tin un gran potencial pa e progreso humano y pa logra cada un di e Metanan pa Desaroyo Sostenibel. E decada di 2020 a wordo declara como e Decada di Accion, caminda ta importante pa mehora colaboracion y cooperacion pa fortalece e rol di ICTs pa realisa e Metanan pa Desaroyo Sostenibel.
Conexion na tur momento awor mas cu nunca ta esencial. Nos mester traha hunto pa cera e buraco cu tin entre esnan cu no tin acceso na internet y esnan cu si tin acceso. P’asina tur persona por ta conecta y por disfruta di e facilidadnan cu esaki ta ofrece como tambe sigura cu e bida conecta ta sigur y confiabel. SETAR, como nos compania nacional di Telecomunicacion, ta uni su mes na e promesa aki pa brinda e comunidad di Aruba conexion na tur momento como tambe lo ultimo den innovacion y tecnologianan nobo pa sigui avanza e comunidad di Aruba.


text:
Durante control polis a ripara cu nan descripcion ta cuadra cu e sospechosonan busca pa menasa cu arma un rato prome.
Diadomingo madruga polisnan atento di distrito 1 (Oranjestad) a tuma nota di un auto Hyundai Accent blauw cla cu 2 hoben cu capuchon bisti coriendo cu velocidad halto den un forma sospechoso na Seroe Blanco, mesora nan a bay su tras y a logra par’e. Durante e control a bin descubri cu e 2 hobennan aki tabata cuadra cu e descripcion duna di cu un rato prome lo a menasa algun persona den Caya G.F. “Betico” Croes cu un arma di candela. Mesora a detene ambos persona y a transporta nan pa warda di polis na Shaba pa mas investigacion.


text:
ORANJESTAD – Manera ta conoci Gobierno di Aruba a firma e Landspakket cu Hulanda. Den e Landspakket aki diferentepuntonan di accion a ser accorda entre Aruba y Hulanda. Pa e sector di cuido tambe diferente puntonan di accion a ser acorda.
Den cuadro di transparencia ta mustra pueblo di Aruba ribalocual ta trata e acuerdonan y accionnan cu Ministerio di Salubridad Publico mester cumpli cune.
E parti di cuido medico di e Landspakket ta wordo parti den 3 componente:
1) Accionnan pa por maneha y contene e virus Covid-19:
Tur e instrumentonan necesario mester ta na nan lugar pa preveni y contene plamamento di COVID-19 na Aruba. Esakinan ta ensera: mantene e capasidad di e unidad di cuidointensivo (ICU)(inclui e personal adicional di AMI) naHospitaal, e introduccion di e vigilancia di sintoma(investigacion di e cero prevalencia), mantene e unidad di contact tracing uno intensivo, fortalese e capacida di SalubridadPublico, intensifica e control y amplia capacidad di test naaeropuerto. Desaroya controlnan mas estricto na frontera. Mantene campañanan di conscientisacion, centronan di informacion y contacto (call centers) etc.
Tambe palabracionnan a ser hasi den cuadro di programa di vacunamento manera preparacionan di material y machinnan pa warda e vacunanan na e manera stipula conforme e protocolnandi calidad, sosten den implementacion di e programma di vacunacion. Tambe Aruba por conta ariba asistencia tecnico di Hulanda si esaki ta necesario. Tur esaki a wordo controla, supervisa pa RIVM.
2) E Segundo punto tin como obhetivo pa paisnan den Reinotraha mas estrecho cu otro riba tereno di cuido, specialmenteintensifica e cooperacion entre hospitalnan den reino. E meta di e cooperacion aki ta pa haci e cuido medico den e islanan mas sostenibel y pa aumenta e eficiencia y e calidad.
Mientrastanto hospitalnan ya caba ta den un etapa mas avansa pa cu e cooperacion aki. Den cuadro di esaki hospitalnan den Reinoya a firma un acuerdo pa realisa e cooperacion aki.
3) Como ultimo punto di accion ta referi na un investigacionandando cual tin como meta pa defini e concepto di “cuidobasico” na Aruba. E meta di e investigacion aki ta pa defini e cuido necesario cu e pueblo di Aruba mester por conta ariba djeden relacion cu e cuadro clinico di nos hendenan. E resultado di e investigacion aki lo forma e base ariba cual e cooperation di cuido den reino ,manera stipula den punto dos, lo wordoincorpora y reparti pa yega na eficiencia y efectividad riba e tereno di cuido medico den reino. E investigacion ta andandodese januari 2021 y ta ser ehecuta door di professor J. Hubben(un experto riba terreno di salubridad y cu conocimento extensodi e systema di Salud na Aruba). Mientrastanto Gobierno a institui un comision nacional di cuido. E meta di comisionnacional di cuido aki ta pa conhuntamente bini cu proposicionnan pa implementacion di instrumentonan den e systema di cuido medico na Aruba cumpliendo cu palabracionnan cu hulanda y pa discuti reformanan den cuidomedico na un manera acceptabel y responsabel manteniendo e calidad di cuido na Aruba y asina yega na un seguro di medico (AZV) sostenibel.


text:
Página Prinsipal
Bonbiní na Wikipedia
E ensiklopedia liber!
Tur hende por yuda konstruí e promé ensiklopedia na Papiamentu.
E Wikipedia na papiamentu a habri na aña 2006 i awor tin 2,232 artíkulo.
Wikipedia ta un proyekto kolaborativo ku un komunidat mundial. E tin e meta pa traha un ensiklopedia, den tur idioma, riba internet.
E proyekto aki ta habri, esei ta nifiká ku tur hende por kopera òf editá artíkulo na e proyekto aki. Awor aki ta buska hende ku den nan tempu liber por traha artíkulo i asina kontribuí na e Wikipedia na Papiamentu. Tambe bo por tradusí un artíkulo for di un otro idioma pa e Wikipedia na Papiamentu.
E Wikipedia na Papiamentu ta ofisial for di 26 di mart 2006.
Wikipedia ta un proyekto komunitario ku un sosiedat internashonal. E tin e meta pa ehekutá un ensiklopedia, multilingual riba internèt.
E proyekto akí ta públiko, esei ta nifiká ku tur persona por kontribuí na e proyekto akí. Aktualmente ta ser buská hende ku den nan tempu liber por traha artíkulo i asina kontribuí na e Wikipedia na papiamentu. Tambe por tradusí artíkulo for di un otro idioma den wikipedia na papiamentu.
E Wikipedia na papiamentu ta ofisial desde 26 di mart 2006.
Preguntanan hasi frekuentemente
Di tur un tiki
Miembronan
Hasi pregunta na:
Kategorianan popular
Artikulo di Aktualidat
Bo tabata sa ku...
- ...planeta Tera por pas 63 biaha den planeta Uranus?
- ... ántes damanan di Egipto tabata hasi uso di extension den nan kabei?
- ...ántes porta di frishidèr por a habri di pafó so i a kambia esaki pasó muchanan tabata keda será paden ora nan tabata hunga tapa kara i sofoká?
- ...ántes hungamentu di sam tabata un forma di spar hopi plaka praktiká pa hende pober haña plaka será pa hasi kos pendiente, p.e., ora un yu ta risibí i/òf pa mantenshon di kas?
- ... e palabra 'ok' ta un abreviashon skondí pa 'ol korrect <= all correct'?
- ...trahadó riba trùk di sushi, kunukero, bartènder i taksista tin mas chèns di muri riba trabou ku un polis?
- Kòrsou tin 1 hungadó den liga mayor pa kada 21.000 habitante. Kompará ku Repúblika Dominikano (1 pa kada 125.000 habitante) i Merka (1 pa kada 503.000)
Artíkulo mas kompleto
Papiamentu òf Papiamento? No ta mes un kos. Ta un idioma ku dos ortografia (dos sistema di skibimentu: Papiamento di Aruba i Papiamentu di Kòrsou i Boneiru). Den Wikipedia nos mester kooperá! Si bo traha un artíkulo nobo, usa bo mes ortografia. Por fabor no kambia e ortografia di teksto eksistente. (For di kuminsamentu, e menú i kategoria di Wikipedia ta na papiamentu.)
Famia di proyektonan
Meta-Wiki · Wikitonary · Wikibooks · Wikinews · Wikiquote · Wikisource · Wikimedia Commons · Wikivoyage · Wikiversity · Wikispecies · Wikidata · MediaWiki
Bo por buska Wikipedia na otro idiomanan den Wikipedia portal.


text:
Amor ta expresa na diferente forma. E ser femenino ta encanta ricibi sorpresa, carta, flor y cu nan ta contesta nos mensahenan....
E splicacion ta den un estudio publica den Journal of Personality and Social Psychology, unda nan a...
Tin un prome cita ta formidabel, pero prome cu bo habri completamente y entrega bo curason, ta importante...
Nos meta ta pa yuda bo reconoce 7 comportacion cu e muhenan ta adopta, ora ya nan no ta interesa den un relacion y asina ta mas facil pa pone fin na...
• Gradici bo mes pa bo propio cualidadnan y no keda wak e cosnan malo di bo so. • Realisa...
Bo tin gana di sigui como amigo? Of bo ex ta pidiendo bo pa brind’e bo amistad?...
Bailamento den pareha ta yuda tene un conexion special cu e persona cu bo ta stima. Tene...
Banda di esunnan tradicional, scoge entre e ‘recetanan magico’ aki y agrega nan na bo ritual di...
Sali core bay pafo cu maleta, ta atrae biahe, uza panti cora pa amor, enfin tin diferente opcion di ritual pa ricibi e Aña Nobo y despidi...
Un estudio realisa pa Universidad di Michigan a desafia e suposicion tradicional:


text:
- Bebe 7-8 glas di awa pa dia. Un persona su curpa ta consisti di mas of menos 70% di awa p’esey awa ta hopi importante pa nos salud. Awa ta tene nos cel y tehidonan hidrata, e ta esencial pa mantene nos temperatura y necesario pa hopi proceso den nos curpa. Sin suficiente awa nos curpa no por funciona optimalmente, nos salud ta bay atras. Ora un curpa ta deshidrata nos organonan ta traha cu deficiencia. Falta di bebe suficiente awa por duna nos dolor of biramento di cabes, boca, lip y wowo seco, sinti cansancio, hopi sed y hasta por yega na orina mucho tiki y of urina tin un color scur y ta hole sterki.
- Come berdura varia den tur cuminda tur dia. Berdura ta contene un gran cantidad di vitamina, mineral y antioxidante necesario pa mantencion di nos salud. Banda di esaki e ta contene fibra cu ta yuda tene nos tripa activo. Percura pa bo come por lo menos 2 cup di berdura pa dia. Mas bo varia den sorto y color mas beneficioso e ta pa bo salud.
- Come 2 fruta diferente pa dia. Mescos cu berdura, fruta tambe ta contene un cantidad halto di vitamina, mineral y antioxidante cu ta necesario pa un bon salud y pa boost e sistema di defensa. Banda di esaki fruta ta smaak bon y no ta contene vet ni colesterol. Come fruta local y segun temporada. Shimarucu y druif di lama ta den temporada, probecha!!!
- Come grano completo, bonchi, noot y simia. Tur e productonan aki ta contene antioxidante y micronutriente cu ta hopi importante pa un sistema inmunologico fuerte. Scohe pa pan volkoren na lugar di pan blanco, agrega bonchi na bo aros, salada, sopi of stoba, uza noot y simia mas biaha pa snack of riba bo salada. Asina bo ta sigura bo mes cu bo curpa ta haya e nutrientenan cu e productonan aki ta contene.
- Come pisca 2x pa siman. Pisca ta contene vitaminda D, selenium y algun amino acido necesario pa un bon salud y defensa. Prepara un dushi tayo di mochi pisca gesmoor, acompaña cu pampuna herbi y su pan bati traha di hariña integral.
- Evita productonan procesa cu hopi sucu, salo y vet. Productonan hopi procesa no ta agrega nada bon na nos salud, aki ta referi mas tanto na productonan den bleki, boter y of paki (cla pa come). Door di procesa nan asina hopi, parti di e nutrientenan importante ta bay perdi, pa drecha smaak fabricante ta agrega sucu, salo y/of vet(satura) na e producto. Sucu dimas ta bira vet den nos sistema, mucho vet por haci cu nos colesterol den sanger ta subi. E productonan aki ta haci mas malo cu bon. Vet satura ta conoci pa pega den ader y causa ataca di curason of celebro. Pa por boost bo defensa evita di come mucho productonan procesa.
Abo sa con pa Boost bo Defensa?
Minister di Turismo, Salud Publico y Deporte, Departamento di Salud Publico conhuntamente cu Plataforma Promocion di Salud a lansa e campaña “Boost bo defensa”. E obhetivo principal di e campaña aki ta pa duna nos comunidad informacion con pa mantene curpa y mente saludabel den e pandemia aki di COVID-19. Ta importante pa cada un di nos sa kico pa haci pa subi nos defensa. Nos curpa su defensa ta na encargo di nos sistema inmunologico, aki ta caminda cu e curpa ta defende su mes contra tur micro-organismo cu drenta nos curpa y cu por haci nos daño. Den e prome siman di e campaña DVG, IBiSA y Plataforma Promocion di Salud lo enfoca riba e topico come saludabel e base pa un bon Boost di nos sistema inmunologico. Un bon nutricion ta duna e curpa un bon balans di antioxidante, micronutriente y otro componentenan cu ta fortalece e sistema inmunologico. Si nos faya den nos forma di come, nos curpa bor bira victima mas liher di micro-organismonan cu por haci nos malo. Nutrientenan den nos cuminda cu ta yuda nos boost nos sistema inmunologico ta: Antioxidante manera Vitamina E cu bo ta haya den noot, simia, azeta vegetal, grano completo, berdura berde y fruta. Vitamina C den por ehempel fruta citrico, berdura tipo kol, spinazie y tomati. Caretoniden den fruta y berdura color oranje, geel, cora y berde. Vitamina D den pisca y webo. Tambe diferente micronutriente manera por ehempel selenium den pisca, noot, grano completo y productonan di lechi. Magnesium den grano completo, berdura y noot. Boost bo defensa door di come saludabel ta enfatisa riba 6 punto importante:


text:
Skateboard
Skateboard ta un planki ku kuater wil, ku ta wordu husa pa e deporte di skate. Tin diferente tipo di skateboard. Un skateboard ta konsisti di e sigiente piesanan;
Deck E deck ta e planki di e skateboard. Esaki ta traha di diferente lag di palu i tin bia tambe di fiber.
Griptape Griptape ta un tipo di schuurpapier kual ta soru pa e parti ariba di e deck no slip. Mayoria bia esaki ta kolo pretu pero ta eksisti tambe griptape di diferente kolo.
Trucks Un skateboard tin dos trucks, esakinan ta e partinan di metal ku e wilnan ta pega na dje. Nan ta soru ku e skateboard por stur.
Wil Un skateboard tin kuater wil pa e kore riba dje.
Bearing Esakinan ta bai entre e wil ku e trucks. Nan funshon ta pa redusi e frikshon entre e as di e truck i e wil ora e ta drai.


text:
Bati Huda na Kòrsou ta un aktividat di orígen religioso kaminda ta bati ku palu figura di un hende ku un grupo ta konsiderá un traidó. Segun Beibel Huda tabata un traidó. Último tempu e aktividat a gana na popularidat. Bati Huda tabata prohibí pa vários siglo. Dikon?
For di tempu ku Katólikonan tabata organisá komo Apostolado, tabata un kustumber pa riba Bièrnè Santu pone bandera na “halve stok” i traha un pòpchi representando Huda ku tabata keda batí públikamente. Bièrnè Santu 27 mart 1682, manera kustumber a bati Huda serka di bahia Santa Ana. E loke a kousa konsternashon ta ku e Huda a resultá di ta un representashon idéntiko di e Rabino di Hudiunan di Kòrsou. Gobernashon na Wilemstad, ku ya na vários okashon a atvertí pa intoleransia religioso, a konsiderá lokual a pasa inakseptabel i via dekreto a prohibí tur aktividat di bati Huda. E prohibishon a dura pa algun siglo.
Mester wak e konteksto di e medida. Segun kálkulonan, na 1700 Hudiunan na Kòrsou tabata surpasá otro religionnan na Kòrsou. Katólikonan no tabata kontentu i no kier a akseptá ku nan tabata pèrdiendo poder. Den un karta na su superiornan Oropeo, Pater Schabel ta pinta un otro kuadro: “Ik heb nog niemand ontmoet die protestant of Jood zou willen worden […] Er gaat dan ook niemand van hen naar de kerk van de protestanten of de Synagoge.”
Na Kòrsou klaramente tabata reina intoleransia religioso. Un intoleransia ku no ta manifestá su mes klaramente mas, pero si riba otro tereno manera orígen, klase ekonómiko, koló, sekso i preferensia seksual. Nos historia ta karakterisá pa un toleransia superfisial pa gruponan di diferente segmento basta ‘nan sa nan lugá i keda na nan lugá’.
Willemstad, Kòrsou
Fuente: Archivo Nashonal, Kerkgeschiedenis Antillen, Pater Brada (1963). Foto kortesia di korant Extra, 3 aprel 2018


text:
CRKSV JONG COLOMBIA selebrashon 66 aña di eksistensia!
CRKSV JONG COLOMBIA selebrashon 66 aña di eksistensia!
Dia 7 di desèmber 2016, durante di nan Reunion General, miembronan di CRKSV Jong Colombia a eligí un direktiva nobo. Ku e kambio aki, e direktiva nobo di Jong Colombia lo bai konsistí di un tim di hóben dinámiko, ku lo mester sòru pa prepará i guia e organisashon pa no solamente garantisá su kontinuidat i eksistensia den futuro, pero alabes pa posishoná e ekipo bèk komo e kampionnan di futbòl di Kòrsou manera nan tabata den pasado.
Pa garantisa e eksistensia nos ta selebra un aña mas di eksistensia di nos club CRKSV Jong Colombia. Ta trata di un klup di futbòl ku hopi trayektoria, ku na múltiple okashon a posishoná su mes tantu komo kampion di Kòrsou i kampion di Antia, i hasta a yega di sali kampion di Kòrsou i di Karibe den mesun aña. Boso ta wordu invita pa un santu sakrifisio di misa djabierne awor 21 di juli 2017 pa 7 or di atardi na misa Mama di Bon Konseho (misa di Jandoret). Despues di esaki nos lo tin un “happy hour” chiki den stadion di CRKSV Jong Colombia.
Bin selebra huntu ku nos pa nos por eksperensiá i selebrá e viktorianan aki huntu ku nos tata/tio/ruman/bisiña, ku tabata hungando den e gran ekipo di Jong Colombia.


text:
Derecho
Triple A Attorneys is a law firm that provides proper and consistent legal guidance pertaining to civil and criminal matters. Mentioned below are a few examples of such legal procedures.
Triple A Attorneys
Konosementy, eksperiensia, dedikashon i integridat ta e kuater puntonan di lansa di Triple A Attorneys. Esaki ta konta riba e arena huridiko, pero tambe pafó di esaki, ya ku nos abogadonan di Triple A Attorneys ku sumo plaser ta pensa huntu ku b opa yega na solushonnan praktiko i benefisioso p’abo. Bo por spera di nos Abogadonan Triple A, ku nos lo bringa pa e miho resultado p’abo.
Tur nos abogadonan di Triple A Attorneys ta miembro di Balie di Korsou i Orden di Abogadonan i komo tal, nan ta kualifiká pa praktiká lei den territorio di Karibe Hulandes: Aruba, Boneiru, Korsou, Saba, Sint Eustatius i St. Maarten (Anteriormente Antias Hulandes).
Triple A Attorneys ta duna servisio na kompanianan, gobiernnan i personanan particular riba tereno local i internashonal. Triple A Attorneys ta hiba un praktika legal amplio i ta spesialmente aktivo riba e tereno di solushon di konflikto, lei empresarial, lei finansiero i fiskal.


text:
Recientemente Prome Minster Evelyn Wever-Croes a wordo invita como orador na e evento di Nacionnan Uni y World Economic Forum (WEF). Premier a asisti e evento a traves di plataforma online y a trata e topico di “Liderazgo femenino durante tempo di crisis”.
Prome Minister a expresa cu awor ta e momento pa percura pa trece cambio y pa recupera di pandemia. Pa logra esaki ta kere firmemente pa aliña cu tur stakeholder na un meta comun pa haci Aruba mas fuerte y resiliente pa futuro. Teniendo na cuenta tur esnan vulnerabel den nos comunidad. “Aruba ta un ehempel y inspiracion pa hopi Pais, pa e forma con nos a atende cu e crisis. Awor nos lo ta e inspiracion y ehempel un biaha mas, den e recuperacion,” Premier Wever-Croes a expresa.
Premier a sigui bisa cu e ta un honor como e prome Prome Minister femenino di Aruba pa forma parti di avancenan global na nivel di igualdad di genero. Na Aruba specificamente a mira e cantidad di hendenan muhe den nivel di maneho aumenta hopi (nivel record), aunke tin desigualdad entre e sectornan laboral. E realidad pre-COVID ta, cu hende muhe y mucha muhe ainda no ta wordo mira of trata igual. A pesar di tur e avansenan cu a wordo haci, e bareranan ta keda, cual ta impidi cu hendenan muhe y muchanan muhe cu diferente background ta yega nan maximo potencial y oportunidadnan.
P’esey, segun Prome Minister Wever- Croes ta splica, a dicidi pa organisa e comision “National Gender Policy” pa adresa e desigualdadnan aki. Cual ta un compromiso entre Aruba y UN-Women.
Remarcabel ta cu COVID ta refleha e retonan cu hende muhe ta confronta cu ne. Den diferente area por mira cu e gruponan vulnerable den nos sociedad, manera hende muhe y muchanan ta wordo confronta cu temponan dificil. Por ehempel, mas tanto hende muhe cu hende homber a perde nan trabou. Mas hende muhe cu hende homber mester a keda cas pa wak e muchanan, pa motibo cu scol a cera y violencia domestico tambe a aumenta como resultado di e aumento di stress. Pues esaki ta refleha cu hende muhe a entrega mas durante di e crisis, Prome Minister a enfatisa.
Concluyendo Premier Wever – Croes a bisa: ‘E retonan nos dilanti por solamente wordo atendi cu ne si nos uni forsa y traha hunto na Aruba. Ban laga e Amor cu nos tin pa nos isla ta loke cu ta guia nos. Nos no lo no laga ningun hende atras.’


text:
KRALENDIJK – Djabièrnè 26 di febrüari último, tres bishitante prosedente di Merka a risibí rekonosimentu komo embahador di Bonaire. Ta trata aki di Lauren Neely ku ta bishitando Bonaire pa 10 aña konsekutivo, miéntras Larry O’Halloran I Kenneth Campbell ta bishitando Bonaire pa 28 aña i ta risibí medaya di oro pa e kantidat di aña nan ku nan ta bishitando Bonaire.
Pa TCB, Helen Mercera-Thode a hasi entrega di medaya i sertifikado nan korespondiente na nos embahador nan.
Kombinashon di potrèt por mira nos embahador nan den kompania di Sra Helen Mercera-Thode.


text:
TIN 3 PERSONA HERIDA TAMBE.
Algu despues di 8or di anochi melding a drenta na warda di polis ku lo mester tin un aksidente di trafiko basta pisa a kaba tuma luga ma e salida di kaya Macario St Jago.
Tres vehikulo ta envolvi den e aksidente aki i tin persona herida pega den auto.
Polis i ambulance a jega mesora na e sitio.
Ora ku a tuma nota di e situashon a pidi asistensia tambe di kuerpo di bombero.
A manda e rescuewagen pa juda korta un di e vehikulo nan pa por saka e shofur for di den dje.
Ta investigando e kousa eksakto di e aksidente.
Por a nota ku shofur di e jeep i su pasahero ta basta kansa probablemente nan ta bou di influensha di alkohol.
Polis ta atendiendo ku nan.
E danjo material na e vehikulo nan ta bastante i tambe un di e vehikulo nan ku ta un SUV a bai dal den un kura di kas.
1 di e heridonan sigur ta di atenshon pasobra ela sufri basta sla na su kurpa dor di e impakto di e aksidente.
Investigashon na e sitio di aksidente ta andando.
FUENTE: LIVE 99 FM.


text:
Aruba Bank ta reconose trahadornan di Ambulance pa nan trabou
Oranjestad – 18 di mei 2021 – Durante full aña nos islata conta cu nos trahadornan di ambulance, cu ta duna tur di nan parti pa brinda un servicio di emergencia di calidad, na momento cu esaki ta necesario. Nan ta disponibel pa nos, 24 ora pa dia, tur dia di siman. Nan esfuerzo ta di admira.
E siman di Emergency Medical Services Week, ta e simandi 16 – 22 di mei. E lema di e aña aki ta ‘Caring for Our Communities’. Esaki ta un siman di consientisacion y di reconose e trabou cu e trahadornan aki ta eherce, un trabou di admira, y cu sigur nan ta haci cu hopi amor.
E siman di Emergency Medical Services Week na Aruba, a cuminsa diadomingo cu un bunita santo sacificio di misa na Kapel di Alto Vista, caminda cu e trahadornan di Ambulance a presenta hunto cu nan famia pa ricibi un bendicion.
Awe, Aruba Bank a invita un grupo di trahadornan pa nan ricibi un ‘token of appreciation’, den forma di un gift voucher, cu lo wordo otorga na cada trahador di ambulance. Di e forma aki Aruba Bank kier gradici cadaun trahador pa nan trabou, y alabes kier trececonscientisacion ariba e importancia di mantene nos messafe, y juda otro na momento y di e forma cu nos por.
Ariba e foto por mira momento cu representante di Aruba Bank ta haci entrega oficial di e gratitud aki na Sr. LiberatoHoek – Operations Manager Ambulancezorg di Imsan.


text:
DESPEDIDA DI SR. FRIDO CROES NA BESTUURSKANTOOR
Diahuebs mainta, Gobierno a dispidi di un gran Arubiano, Francisco Walfrido (Frido) Croes. Conseho di Minister tawata para pafo dilanti di Bestuurskantoor unda cu e corteho funebre a para. Prome Minister a pone kraans y despues a tene un minuut di silencio pa respet pa sr. Frido Croes.
Di profesion e tabata maestro di scol gradua na Arubaanse Pedagogische Academie (APA) y a yuda forma hopi hoben di nos pais. Sr. Frido Croes a drenta politica na aña 1988 y a laga su legado como miembro di Parlamento (1989-1994), como Presidente di Parlamento (2001-2004), como Minister di Enseñansa (2004-2005) y como Minister Plenipotenciario na Hulanda (2005-2009). Un carera politico sigur hopi impresionante cu sr. Frido a ocupa cu hopi responsabilidad, capacidad, honestidad y integridad.
“Nos no lo lubida e legado y loke sr. Frido Croes a haci pa enseñansa y politica pa Aruba. Cu Dios duna su sra. Lourdes, su yiunan Joseanny y Francis y tur famia y amistad hopi forsa cu e perdida grandi aki. Cu Frido sosega na paz”, Prome Minsiter Evelyn Wever-Croes a expresa.


text:
Un pueblo orguyoso y respeta ta un pueblo cu identidad fuerte, cu conoce su herencia cultural. Partido Pueblo Orguyos y Respeta (PO)R ta para firme pa reforsa posicion di sector cultural pa medio di prioritisacion, profesionalismo y oportunidad. Lo ancra e rol central di cultura den enseñansa, economia, turismo y infrastructura. Pa logra esaki lo implementa educacion cultural, percura pa conservacion, documentacion y digitalisacion di informacion cultural, salvaguardia nos herencia tangibel y intangibel, crea mas fondo pa stimula sector cultural, percura pa sector cultural ta parti di revolucion economico y promove cultura como parti integral di nos producto turistico.
Implementa educacion cultural
Lo implementa educacion cultural solido den enseñansa pa asina e alumno obtene conocemento esencial di cultura di Aruba fomentando creatividad, participacion como tambe motivacion pa contribui na nos cultura den su diferente aspectonan.
Rescata informacion cultural
Pa por engrandece y implementa conocemento di nos cultura y herencia cultural entre otro den enseñansa, lo percura pa conservacion, documentacion y digitalisacion di informacion cultural tanto di nos herencia tangibel como tambe nos tradicion y custumbernan. Esaki lo rekeri un cooperacion estrecho entre diferente departamento, manera Departamento di Cultura Aruba (DCA), Archivo Nacional Aruba (ANA) y Biblioteca Nacional Aruba (BNA).
Salvaguardia nos herencia tangibel y intangibel
Lo salvaguardia nos herencia tangibel manera nos monumentonan pa medio di conscientisacion como tambe implementa incentivonan fiscal pa facilita restauracion y compra di monumento. Ademas lo promove y engrandece conocemento di herencia intangibel dor di duna importancia bek na departamentonan manera UNESCO y fundacionnan cu ta encarga nan mes cu nos herencia.
Crea mas fondo pa stimula sector cultural
Banda di nos Fondo Cultural UNOCA, lo sondea posibilidadnan nobo pa crea fondo pa sostene participacion cultural y lo duna un empuhe na esnan cu kier aporta na desaroyo di e “creative economy”. Aki lo duna prioridad na engrandece participacion di sector priva den actividadnan cultural creativo. Lo percura pa sector cultural tambe forma parti di e revolucion economico creando maneho, ley y incentivonan cu ta stimula artista y otro profesional cultural pa participa Promove cultura como parti integral di nos producto turistico. Den e cuadro aki lo stimula traspaso di conocemento cultural basa riba informacion corecto entre bishitante y local respetando nos custumbernan como tambe creando un experencia autentico pa nos bishitante. Ademas tur partner den sector turistico lo wordo atendi riba nan responsabilidad pa percura cu cultura y identidad ta un aspecto fundamental den promocion di turismo. Y lo continua cu e plannan pa converti San Nicolas den e Capital Cultural di Aruba y lo introduci incentivonan fiscal cu e meta pa stimula desaroyo di sector creativo (“creative economy”) na San Nicolas.


text:
Pa UPP ta un deber sagrado pa sali na vanguardia di interes di nos pueblo, apesar di no tin representacion den Parlamento. Nos a bin ta informa nos pueblo frecuentemente riba asuntonan general y muy en particular a dedica hopi atencion na Serlimar.
Informenan cu nos a bin ta ricibi den nos brievenbus, tabata indica un maneho dudoso y coruptivo na Serlimar. UPP a manda varios carta pa Parlamento y tambe pa Tweede Kamer, mientras cu un keho oficial a keda entrega dor di lider di UPP contra e ex-mandatario pa actonan di corupcion. Pa UPP Serlimar, como un compania di estado, mester keda existi y keda den man di pueblo, y no sin mas por mira con ta trata na lague sangra muri.
E ultimo informacion cu nos a ricibi ta trata cu dia 7 di november 2019 Serlimar a haci un peticion pa un compania di accountant evalua e situacion financiero di e compania. 2 di januari 2020 a haci entrega di un draft na Serlimar, pero cu ex-director di Hunta di Supervicion a haya necesario pa expande e tareanan di e investigadornan.
Remarcabel ta cu den e introducion di e rapport ta duna di conoce cu aki NO ta trata di un control formal di un accountant, tampoco nan no a haya tarea pa duna un opinion riba e proporciona pa e “mangement-team” di Serlimar, y pio ainda, ta menciona cu NO por duna ningun garantia riba CONFIABILIDAD, INTEGRIDAD NI E EXACTITUD di e cifranan cu a ser duna dor di e ex-director. Cifranan cu porcierto nos cu e ex-director a manipula e ultimo añanan, cu consentimento di gobierno POREDmep y tambe e Parlamento “nobo”, pa asina por haya ayudo financiero di gobierno.
Mientras e punto di salida ta cu e rapport lo mester sirbi como punto di salida pa un duscusion tocante Serlimar, e investigadornan ta adverti cu nan no a logra compila un impresion completo di e posicion financiero di Serlimar??
Pa UPP no ta conoci pakico a haci e investigacion toch, si toch no por garantisa credibilidad ni confiabilidad di e cifranan, te pa sirbi como punto di salida di discusion. Of ta pa purba laba cabez di Otmar Oduber atrobe?
Studiando contenido di e rapport por ripara cu diferente aspecto di e maneho no a wordo menciona, lantando e sospecho cu aki probablemente esnan responsabel cu maneho y supervision di Serlimar lo tabata tin e intencion pa duna un “quasi” responsabilisacion. Nan no ni sikiera a splica pakico no tin un cuenta anual desde 2017, mientras e rapport en todo caso a mustra bon cla e derochamento di placa cu a tuma lugar e ultimo tres aña.
Sin bay mucho den detaye, pa aworki, nos mester remarca cu esnan cu a haci e investigacion a skirbi cu nan a traha a base di loke nan a wordo duna “as is”! Dicon no a haci mencion di e topico den discucion desde 2007, esta e proyecto di Bouldin & Lawson. Un proyecto cu a ser boycotea ferozmente dor di e gobierno AVPOR y despues te hasta desmantela dor di e gobierno POREDmep, y cu no ta aparece ni como hero biew como un “asset” di Serlimar. Si a haci mencion cu a gasta mas di 400 mil florin pa su desmantelacion. Esnan cu a duna e “informacion” tabata hopi selectivo den nan informacion, unda a bay den algun caso den detayes, p.e. cu na 2005 Serlimar a tuma algun lessenaar, tereno y trucknan over. Pero un detaye hopi importante cu ta e huurmento di un edificio di un amigo/sponsor di e ex-minister nan NO a duna!!
Nos por tuma nota tambe cu e debe di Serlimar a subi di 6.076.054,= florin na 2009 pa 15.847.550 florin na 2017. Un aumento di mas 160%. Cu yegada di Otmar Oduber e debe a aumenta barbaramente y yega, no spanta, na 41.199.715,= florin. Un aumento barbaro di 160% compara cu loke Benny Sievinger(AVPOR)a laga atras.!!! Pero si compara e cifra aki cu loke e gobierno di MEP y ami como esun responsabel na fin di 2009, e aumento aki ta nifica un aumento di 578%!!!
E tambe tabata kier ta orguyoso di a hasi un mega-debe na Serlimar??
UPP su conclucion ta, despues di a lesa e rapport aki, mas cu nunca un berdadero investigacion forensico y independiente ta necesario na Serlimar, pa asina saca afo e maneho financiero y adminstrativo cu a wordo hiba na Serlimar SG desde 2005. Aki no ta cuestion si tabata tin fraude y corupcion, pero ken y kendenan ta esnan cu a colabora den e ladronicia aki. Y mester haci lihe pa percura cu mas NO documentonan desaparece y/o pasa den un “shredder” pa evita cu mas cas pega candela! Mientrastanto prensa comprometi of riba payroll di gobierno ta kere por uza e rapport aki pa yuda laba cabes di Otmar Oduber. Esaki ta pone cu nos ta sinti e obligacion pa den e dianan aki, nos lo trata algun otro aspectonan di e rapport.
Partido UPP
Booshi Wever
11 juni 2020